               EURÓPAI BIZOTTSÁG
            Brüsszel, 2018.7.2.
            COM(2018) 502 final
            2018/0266(NLE)
            Javaslat
            A TANÁCS HATÁROZATA
            az Elefántcsontparti Köztársaság és az Európai Közösség közötti halászati partnerségi megállapodás végrehajtására vonatkozó jegyzőkönyv (2018–2024) Európai Unió nevében történő aláírásáról és ideiglenes alkalmazásáról

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az Elefántcsontparti Köztársaság és az Európai Közösség közötti halászati partnerségi megállapodás 2008. április 18-án lépett hatályba. A megállapodás jelenleg érvényes jegyzőkönyve 2013. július 1-jén lépett hatályba és 2018. június 30-án hatályát veszti.

                  A Bizottság a vonatkozó tárgyalási irányelvek
                     1
                   alapján tárgyalásokat folytatott Elefántcsontpart kormányával az Európai Unió és az Elefántcsontparti Köztársaság közötti halászati partnerségi megállapodás új jegyzőkönyvének megkötéséről
                     2
                  . Az említett tárgyalásokat követően a felek 2018. március 16-án új jegyzőkönyvet parafáltak. A jegyzőkönyv az ideiglenes alkalmazás kezdetétől, azaz aláírásának napjától számított hatéves időszakra szól, amint azt a 13. cikke tartalmazza.

               •Összhang a szabályozási terület jelenlegi rendelkezéseivel

                  Az új jegyzőkönyv elsődleges célja, hogy a rendelkezésre álló legmegalapozottabb tudományos szakvélemények alapján és az Atlanti Tonhal Védelmére Létrehozott Nemzetközi Bizottság (ICCAT) ajánlásait figyelembe véve halászati lehetőségeket biztosítson az uniós hajók számára az elefántcsontparti vizeken. Az új jegyzőkönyv figyelembe veszi a legutóbbi (2013 és 2018 közötti időszakra vonatkozó) jegyzőkönyv értékelésének, valamint egy, az új jegyzőkönyv megkötésének lehetőségét vizsgáló előretekintő értékelésnek az eredményeit. Mindkét értékelést külső szakértők végezték. A jegyzőkönyv azt is lehetővé teszi az Európai Unió és az Elefántcsontparti Köztársaság számára, hogy szorosabban együttműködjenek az elefántcsontparti vizekben a halászati erőforrások felelősségteljes kiaknázásának előmozdítása érdekében, és mindkét Fél érdekében támogassák Elefántcsontpart azon erőfeszítéseit, amelyek az ország kék gazdaságának fejlesztésére irányulnak.

                  A jegyzőkönyv az alábbi halászati kategóriákban biztosít halászati lehetőségeket:

                  –
                        28 fagyasztóval felszerelt kerítőhálós tonhalhalászhajó;

                  –
                        8 felszíni horogsoros halászhajó.

               •Összhang az Unió egyéb szakpolitikáival

                  Az Elefántcsontparti Köztársasággal kötött halászati partnerségi megállapodás új jegyzőkönyvére irányuló tárgyalások az Európai Uniónak az AKCS-országokkal összefüggésben folytatott külső tevékenységének részét képezi, és figyelembe veszi különösen a demokratikus alapelvek és az emberi jogok tiszteletben tartására irányuló uniós célkitűzéseket.

               2.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

               A Bizottság 2017-ben elvégezte az Európai Unió és az Elefántcsontparti Köztársaság közötti halászati partnerségi megállapodás jelenlegi jegyzőkönyvének utólagos értékelését, valamint a jegyzőkönyv lehetséges megújításának előzetes értékelését is. Az értékelések következtetéseit egy külön munkadokumentum ismerteti
                  3
               .

               Az értékelés megállapította, hogy az EU tonhalhalászati ágazatának alapos érdeke fűződik az Elefántcsontpart területén folytatott halászathoz, és a jegyzőkönyv megújítása segítene a megfigyelés, ellenőrzés és felügyelet megerősítésében, továbbá hozzájárulna a térségben folytatott halászat megfelelőbb irányításához. Abidjannak Nyugat-Afrika egyik fő kirakodási kikötőjeként és feldolgozó központjaként betöltött szerepe is alátámasztja a tervezett új jegyzőkönyv releváns voltát mind az EU tonhalhalászati ágazata, mind pedig a partnerország szempontjából.

               •Az érdekelt felekkel folytatott konzultációk

               1.Az értékelés részeként konzultációra került sor a tagállamokkal, az ágazati képviselőkkel, egyes nemzetközi civil szervezetekkel, valamint Elefántcsontpart halászati közigazgatási szerveivel és civil társadalmi szervezeteivel. Konzultációk folytak a távolsági flottával foglalkozó tanácsadó testület keretében is.

               3.KÖLTSÉGVETÉSI VONZATOK

               A 682 000 EUR-t kitevő pénzügyi hozzájárulás a következőkből adódik össze:

               a) 5500 tonna referenciamennyiségnek megfelelő évi 330 000 EUR a jegyzőkönyv alkalmazásának első két évében, valamint 275 000 EUR a rákövetkező években (harmadiktól a hatodik évig) a vizekhez való hozzáférésért;

               b) évi 352 000 EUR a jegyzőkönyv alkalmazásának első két évében, valamint 407 000 EUR a rákövetkező években (harmadiktól a hatodik évig) az Elefántcsontparti Köztársaság halászati politikájának fejlesztésére irányuló támogatás címén. Ez a támogatás megfelel a nemzeti halászati politika célkitűzéseinek az elefántcsontparti belvízi és tengeri halászati erőforrásokkal való fenntartható gazdálkodás területén.

               2018/0266 (NLE)

               Javaslat

               A TANÁCS HATÁROZATA

               az Elefántcsontparti Köztársaság és az Európai Közösség közötti halászati partnerségi megállapodás végrehajtására vonatkozó jegyzőkönyv (2018–2024) Európai Unió nevében történő aláírásáról és ideiglenes alkalmazásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 43. cikke (2) bekezdésére, összefüggésben 218. cikke (5) bekezdésével,

               tekintettel az Európai Bizottság javaslatára,

               mivel:

               (1)A Tanács 2008. március 17-én elfogadta az Európai Unió és az Elefántcsontparti Köztársaság közötti halászati partnerségi megállapodás (a továbbiakban: megállapodás)
                  4
                megkötéséről szóló 242/2008/EK tanácsi határozatot
                  5
               , amely megállapodás hallgatólagosan meghosszabbodik és továbbra is érvényben van.

               (2)A megállapodásban előírt halászati lehetőségek és pénzügyi hozzájárulás megállapításáról szóló jelenlegi jegyzőkönyv 2018. június 30-án hatályát veszti.

               (3)A Bizottság az Európai Unió nevében tárgyalásokat folytatott a megállapodás végrehajtására vonatkozó új jegyzőkönyvről (a továbbiakban: jegyzőkönyv). A tárgyalások eredményeként a felek 2018. március 16-án új jegyzőkönyvet parafáltak.

               (4)A jegyzőkönyv lehetővé kívánja tenni az Európai Unió és az Elefántcsontparti Köztársaság számára, hogy szorosabban együttműködjenek a fenntartható halászati politika előmozdításában, az elefántcsontparti vizeken a halászati erőforrások felelősségteljes kiaknázásában, és támogassák Elefántcsontpartnak azon erőfeszítéseit, amelyek az ország kék gazdaságának fejlesztésére irányulnak.

               (5)Indokolt ezért jóváhagyni a jegyzőkönyv aláírását.

               (6)Annak érdekében, hogy az uniós hajók gyorsan megkezdhessék halászati tevékenységüket, a jegyzőkönyv az aláírásától a hatálybalépésének napjáig ideiglenesen alkalmazandó,

               ELFOGADTA EZT A HATÁROZATOT:

               1. cikk

               Az Európai Unió jóváhagyja az Európai Unió és az Elefántcsontparti Köztársaság közötti halászati partnerségi megállapodás végrehajtására vonatkozó jegyzőkönyv aláírását.

               A jegyzőkönyv szövege e határozat mellékletében található.

               2. cikk

               A Tanács Főtitkársága – feltételezve a jegyzőkönyv megkötését – kibocsátja a jegyzőkönyv Unió nevében történő aláírására vonatkozó meghatalmazást a jegyzőkönyv főtárgyalója által kijelölt személy vagy személyek részére.

               3. cikk

               A jegyzőkönyv – 13. cikkének megfelelően – aláírásának napjától a hatálybalépéséig ideiglenesen alkalmazandó.

               4. cikk

               Ez a határozat az Európai Unió Hivatalos Lapjában való kihirdetését követő napon lép hatályba.

               5. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

               PÉNZÜGYI KIMUTATÁS

               1.A JAVASLAT/KEZDEMÉNYEZÉS FŐBB ADATAI

               1.1.A javaslat/kezdeményezés címe

               1.2.A tevékenységalapú irányítás /tevékenységalapú költségvetés-tervezés keretébe tartozó érintett szakpolitikai terület(ek)

               1.3.A javaslat/kezdeményezés típusa

               1.4.Célkitűzés(ek)

               1.5.A javaslat/kezdeményezés indoklása

               1.6.Az intézkedés és a pénzügyi hatás időtartama

               1.7.Tervezett irányítási módszer(ek)

               2.IRÁNYÍTÁSI INTÉZKEDÉSEK

               2.1.A nyomon követésre és a jelentéstételre vonatkozó rendelkezések

               2.2.Irányítási és kontrollrendszer

               2.3.A csalások és a szabálytalanságok megelőzésére vonatkozó intézkedések

               3.A JAVASLAT/KEZDEMÉNYEZÉS BECSÜLT PÉNZÜGYI HATÁSA

               3.1.A többéves pénzügyi keret mely fejezetét/fejezeteit és a költségvetés mely kiadási tételét/tételeit érintik a kiadások?

               3.2.A kiadásokra gyakorolt becsült hatás

               3.2.1.A kiadásokra gyakorolt becsült hatás összegzése

               3.2.2.Az operatív előirányzatokra gyakorolt becsült hatás

               3.2.3.Az igazgatási előirányzatokra gyakorolt becsült hatás

               3.2.4.A jelenlegi többéves pénzügyi kerettel való összeegyeztethetőség

               3.2.5.Harmadik felek részvétele a finanszírozásban

               3.3.A bevételre gyakorolt becsült pénzügyi hatás

               A JAVASLAT/KEZDEMÉNYEZÉS FŐBB ADATAI

               1.A JAVASLAT/KEZDEMÉNYEZÉS FŐBB ADATAI

               1.1.A javaslat/kezdeményezés címe

                  Javaslat – A Tanács határozata az Elefántcsontparti Köztársaság és az Európai Közösség közötti halászati partnerségi megállapodás végrehajtására vonatkozó jegyzőkönyv Európai Unió nevében történő aláírásáról és ideiglenes alkalmazásáról

               1.2.A tevékenységalapú irányítás /tevékenységalapú költségvetés-tervezés keretébe tartozó érintett szakpolitikai terület(ek)
                  6

                  11. – Tengerügyek és halászat

                  11.03. – A regionális halászati gazdálkodási szervezetekhez, valamint más nemzetközi szervezetekhez és fenntartható halászati megállapodásokhoz való kötelező hozzájárulás

                  11.03.01. – Az uniós hajók által harmadik országok vizein (fenntartható halászati megállapodások keretében) folytatott halászati tevékenységekre vonatkozó irányítási keret létrehozása

               1.3.A javaslat/kezdeményezés típusa

               X A javaslat/kezdeményezés új intézkedésre irányul

               ◻ A javaslat/kezdeményezés kísérleti projektet / előkészítő intézkedést követő új intézkedésre irányul
                  7

               ◻ A javaslat/kezdeményezés jelenlegi intézkedés meghosszabbítására irányul

               ◻ A javaslat/kezdeményezés új intézkedésnek megfelelően módosított intézkedésre irányul

               1.4.Célkitűzés(ek)

               1.4.1.A javaslat/kezdeményezés által érintett többéves bizottsági stratégiai célkitűzés(ek)

                  A fenntartható halászati partnerségi megállapodások harmadik országokkal történő megtárgyalása és megkötése összhangban van azzal az általános célkitűzéssel, amely szerint az európai uniós halászhajóknak hozzáférést kell biztosítani a harmadik országok halászati övezeteihez, valamint fejleszteni kell az ezekkel az országokkal fenntartott partnerségi kapcsolatokat az EU vizein kívül található halászati erőforrások fenntartható kiaknázásának megerősítése céljából.

                  A fenntartható halászati partnerségi megállapodások biztosítják továbbá a közös halászati politika irányadó elvei és az egyéb európai szakpolitikákban előírt kötelezettségvállalások (harmadik ország erőforrásainak fenntartható kiaknázása, a jogellenes, be nem jelentett és szabályozatlan (IUU) halászat elleni küzdelem, a partnerországok világgazdaságba történő integrálása, valamint a halászat hatékonyabb politikai és pénzügyi irányítása) közötti összhangot.

               1.4.2.Konkrét célkitűzés(ek) és a tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek)

                  Célkitűzés

                  Hozzájárulás a fenntartható halászat megvalósításához az Unió területén kívül, az európai jelenlét fenntartása a távoli halászterületeken, valamint az európai halászati ágazat és a fogyasztók érdekeinek védelme a parti államokkal aláírt fenntartható halászati partnerségi megállapodások megtárgyalása és megkötése révén, más európai szakpolitikákkal összhangban.

                  A tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek)

                  Tengerügyek és halászat – Az uniós halászhajók által harmadik országok vizein (fenntartható halászati megállapodások keretében) folytatott halászati tevékenységekre vonatkozó irányítási keret létrehozása (11.03.01-es költségvetési tétel).

               1.4.3.Várható eredmény(ek) és hatás(ok)

               Tüntesse fel, milyen hatásokat gyakorolhat a javaslat/kezdeményezés a kedvezményezettekre/célcsoportokra.

                  A jegyzőkönyv megkötése lehetővé teszi az Európai Unió és az Elefántcsontparti Köztársaság közötti stratégiai partnerségi keret kialakítását a halászat területén. A jegyzőkönyv megkötése halászati lehetőségeket teremt az elefántcsontparti vizeken az uniós hajók számára.

                  A jegyzőkönyv ezenkívül a partnerország által nemzeti szinten – különösen az ellenőrzés és a jogellenes halászat elleni küzdelem és a kisüzemi halászati ágazat támogatása vonatkozásában – elfogadott programok végrehajtásához biztosított pénzügyi támogatás (ágazati támogatás) révén hozzájárul a halászati erőforrások hatékonyabb kezeléséhez és védelméhez.

                  Végezetül a jegyzőkönyv hozzájárul Elefántcsontpart kék gazdaságához, elősegítve a tengeri tevékenységekkel összefüggő növekedést és a tengeri erőforrások fenntartható kiaknázását.

               1.4.4.Eredmény- és hatásmutatók

               Tüntesse fel a javaslat/kezdeményezés megvalósításának nyomon követését lehetővé tevő mutatókat.

                  A halászati lehetőségek felhasználási szintje (az évente felhasznált halászati engedélyek százalékos aránya a jegyzőkönyv által lehetővé tett szinthez képest).

                  A fogásokra vonatkozó adatok (összegyűjtés és elemzés) és a megállapodás kereskedelmi értéke

                  Hozzájárulás az európai uniós foglalkoztatáshoz és hozzáadott értékhez, valamint az EU piacának stabilizálásához (más fenntartható halászati partnerségi megállapodásokkal együtt).

                  A partnerország hozzájárulása a halászati tevékenységek kutatásához, megfigyeléséhez és ellenőrzéséhez, valamint – különösen a kisüzemi– halászati ágazatának fejlesztése.

               1.5.A javaslat/kezdeményezés indoklása

               1.5.1.Rövid vagy hosszú távon kielégítendő szükséglet(ek)

                  Az új jegyzőkönyv a tervek szerint aláírásának napjától lesz ideiglenesen alkalmazandó, hogy a folyó halászati műveletek ne szakadjanak meg a jelenlegi jegyzőkönyv keretében.

                  Az új jegyzőkönyv keretet biztosít az uniós flottának az elefántcsontparti halászati övezetben folytatott halászati tevékenységhez, továbbá lehetővé teszi, hogy az uniós hajótulajdonosok engedélyt kérjenek az elefántcsontparti halászati övezetben folytatott halászatra. Ezenkívül az új jegyzőkönyv a fenntartható halászati politika fejlesztésének előmozdítása érdekében megerősíti az EU és az Elefántcsontparti Köztársaság közötti együttműködést. A jegyzőkönyv előírja különösen a hajók VMS segítségével történő nyomon követését és a jövőben a fogási adatok elektronikus úton történő közlését. A jegyzőkönyv alapján rendelkezésre álló ágazati támogatás segítséget fog nyújtani az Elefántcsontparti Köztársaság számára nemzeti halászati stratégiájának végrehajtásához, ideértve a jogellenes, nem bejelentett és szabályozatlan (IUU) halászat elleni küzdelmet is.

               1.5.2.Az uniós részvételből adódó többletérték

                  Ha az Unió nem kötné meg az új jegyzőkönyvet, az uniós hajók nem tudnák folytatni halászati tevékenységüket, mivel a megállapodás olyan záradékot tartalmaz, amely kizárja azokat a halászati tevékenységeket, amelyeket nem a megállapodáshoz csatolt jegyzőkönyvben meghatározott keretek között folytatnak. A hozzáadott érték ezért az uniós távolsági flotta tekintetében kifejezetten érvényesül. A jegyzőkönyv emellett keretet biztosít az Unióval történő megerősített együttműködéshez.

               1.5.3.Hasonló korábbi tapasztalatok tanulsága

                  Az elefántcsontparti halászati övezetbeli korábbi halfogások, a térség más országaival megkötött hasonló jegyzőkönyvek keretében nemrégiben ejtett fogások, valamint a rendelkezésre álló értékelések és tudományos szakvélemények elemzése alapján a Felek évi 5 500 tonnában határozták meg a tonhal- és tonhalszerű fajokra vonatkozó referenciamennyiséget, 28 fagyasztóval felszerelt kerítőhálós tonhalhalászhajónak és 8 felszíni horogsoros halászhajónak biztosítva halászati lehetőségeket. Az ágazati támogatás viszonylag jelentős összegben került megállapításra a halászat szabályozásával foglalkozó elefántcsontparti közigazgatási szervek kapacitásfejlesztési igényeinek és a nemzeti halászati stratégia prioritásainak, valamint e parti állam kék gazdaságának fejlesztésére irányuló terveknek a figyelembevétele érdekében.

               1.5.4.Egyéb releváns eszközökkel való összeegyeztethetőség és lehetséges szinergia

                  A halászati partnerségi megállapodás révén nyújtott hozzáférésért pénzügyi ellentételezésként biztosított pénzeszközök az elefántcsontparti nemzeti költségvetésben helyettesíthető bevételnek minősülnek. Ugyanakkor az ágazati támogatásra szánt forrásokkal (általában az éves pénzügyi törvény révén) a halászatért felelős minisztérium foglalkozik, ami a halászati partnerségi megállapodás megkötésének és nyomon követésének feltétele. Ezek a pénzügyi források összeegyeztethetők más nemzetközi finanszírozóktól származó, a halászati ágazatban nemzeti szinten megvalósított projektek és/vagy programok finanszírozásához biztosított forrásokkal.

               1.6.Az intézkedés és a pénzügyi hatás időtartama

               X A javaslat/kezdeményezés határozott időtartamra vonatkozik

               –◻
                     A javaslat/kezdeményezés időtartama: ÉÉÉÉ [HH/NN]-tól/-től ÉÉÉÉ [HH/NN]-ig

               –◻
                     Pénzügyi hatás: ÉÉÉÉ-tól/-től ÉÉÉÉ-ig

               ◻ A javaslat/kezdeményezés határozatlan időtartamra vonatkozik

               –Beindítási időszak: ÉÉÉÉ-tól/-től ÉÉÉÉ-ig

               –azt követően: rendes ütem.

               1.7.Tervezett irányítási módszer(ek)
                  8

               X Bizottság általi közvetlen irányítás

               –X a Bizottság szervezeti egységein keresztül, ideértve az uniós küldöttségek személyzetét

               –◻
                     végrehajtó ügynökségen keresztül

               ◻ Megosztott irányítás a tagállamokkal

               ◻ Közvetett irányítás a költségvetés végrehajtásával kapcsolatos feladatoknak a következőkre történő átruházásával:

               –◻ harmadik országok vagy az általuk kijelölt szervek;

               –◻ nemzetközi szervezetek és ügynökségeik (nevezze meg);

               –◻ az EBB és az Európai Beruházási Alap;

               –◻ a költségvetési rendelet 208. és 209. cikkében említett szervek;

               –◻ közjogi szervek;

               –◻ magánjog alapján működő, közfeladatot ellátó szervek, olyan mértékben, amennyiben megfelelő pénzügyi garanciákat nyújtanak;

               –◻ a valamely tagállam magánjoga alapján működő, köz- és magánszféra közötti partnerség végrehajtásával megbízott és megfelelő pénzügyi garanciákat nyújtó szervek;

               –◻ az EUSZ V. címének értelmében a KKBP terén konkrét fellépések végrehajtásával megbízott, és a vonatkozó alap-jogiaktusban meghatározott személyek.

               –Egynél több irányítási módszer feltüntetése esetén kérjük, adjon részletes felvilágosítást a „Megjegyzések” rovatban.

               Megjegyzések

               2.IRÁNYÍTÁSI INTÉZKEDÉSEK

               2.1.A nyomon követésre és a jelentéstételre vonatkozó rendelkezések

               Gyakoriság és feltételek

                  A Bizottság (a Tengerügyi és Halászati Főigazgatóság, DG MARE a Dakar, Szenegál régióba kihelyezett halászati attaséjával együttműködve) biztosítja a jegyzőkönyv végrehajtásának rendszeres nyomon követését a halászati lehetőségek gazdasági szereplők általi kihasználása és a fogási adatok tekintetében, valamint az ágazati támogatási feltételek teljesülésének rendszeres nyomon követését.

                  A halászati partnerségi megállapodás előírja, hogy a vegyes bizottságnak évente legalább egy alkalommal ülést kell tartania, amelynek során a Bizottság és az Elefántcsontparti Köztársaság áttekintik a megállapodás és a jegyzőkönyv végrehajtását, valamint szükség esetén kiigazítják a programozást és – adott esetben – a pénzügyi hozzájárulást.

               2.2.Irányítási és kontrollrendszer

               2.2.1.Felismert kockázat(ok)

                  A megállapított kockázat a halászati lehetőségek uniós hajótulajdonosok általi kihasználatlansága, valamint az ágazati halászati politika finanszírozására szánt alapok Elefántcsontpart általi felhasználásának kihasználatlansága vagy késedelme.

               2.2.2.A működő belső kontrollrendszerrel kapcsolatos információk

                  A megállapodás és a jegyzőkönyv széles körű párbeszédet ír elő a programozás, illetve a megállapodásban és a jegyzőkönyvben előírt ágazati politika végrehajtása tekintetében. Az eredményeknek a jegyzőkönyv 4. cikke szerinti közös elemzése szintén ezen ellenőrzési eszközök közé tartozik.

                  A megállapodás és a jegyzőkönyv továbbá külön rendelkezéseket tartalmaz a jegyzőkönyvnek bizonyos meghatározott feltételekkel és körülmények között történő felfüggesztésére vonatkozóan.

               2.2.3.
                     Az ellenőrzések költsége és haszna, a várt hibaarány értékelése

               2.3.A csalások és a szabálytalanságok megelőzésére vonatkozó intézkedések

               Tüntesse fel a meglévő vagy tervezett megelőző és védintézkedéseket.

                  A Bizottság törekszik a rendszeres politikai párbeszéd és egyeztetés kialakítására az Elefántcsontparti Köztársasággal annak érdekében, hogy javíthassa a megállapodás és a jegyzőkönyv igazgatását, és fokozza az EU hozzájárulását az erőforrások fenntartható kezeléséhez. A Bizottság által a halászati megállapodások keretében teljesített kifizetések minden esetben a Bizottság rendes költségvetési és pénzügyi szabályainak és eljárásainak hatálya alá tartoznak. Ez lehetővé teszi a harmadik államok azon bankszámláinak teljes mértékű azonosítását, amelyekre a pénzügyi hozzájárulás összegeit folyósítják. A jegyzőkönyv 3. cikkének (8) bekezdése előírja, hogy a hozzáférésért fizetendő pénzügyi hozzájárulás összegét az Elefántcsontparti államkincstárnak kell kifizetni, az ágazat fejlesztésére szolgáló részt az Elefántcsontparti államkincstár által erre a célra nyitott bankszámlára kell utalni.

               3.A JAVASLAT/KEZDEMÉNYEZÉS BECSÜLT PÉNZÜGYI HATÁSA

               3.1.A többéves pénzügyi keret mely fejezetét/fejezeteit és a költségvetés mely kiadási tételét/tételeit érintik a kiadások?

               ·Jelenlegi költségvetési tételek

               A többéves pénzügyi keret fejezetei, azon belül pedig a költségvetési tételek sorrendjében.

                        A többéves pénzügyi keret fejezete

                        Költségvetési tétel

                        Kiadás típusa

                        Hozzájárulás

                        Szám
                           [Megnevezés………………………...……………]

                        diff./nem diff.
                        (
                           9
                        )

                        EFTA-országoktól
                           10

                        tagjelölt országoktól
                           11

                        harmadik országoktól

                        a költségvetési rendelet 21. cikke (2) bekezdésének b) pontja értelmében

                        2

                        11.03.01

                        Az uniós halászhajók által harmadik országok vizein (fenntartható halászati megállapodások keretében) folytatott halászati tevékenységekre vonatkozó irányítási keret létrehozása.

                        Diff

                        NEM

                        NEM

                        NEM

                        NEM

               ·Létrehozandó új költségvetési tételek

               A többéves pénzügyi keret fejezetei, azon belül pedig a költségvetési tételek sorrendjében.

                        A többéves pénzügyi keret fejezete

                        Költségvetési tétel

                        Kiadás
                           típusa

                        Hozzájárulás

                        Szám
                           [Megnevezés………………………………………]

                        diff./nem diff.

                        EFTA-országoktól

                        tagjelölt országoktól

                        harmadik országoktól

                        a költségvetési rendelet 21. cikke (2) bekezdésének b) pontja értelmében

                        [XX.YY.YY.YY]

                        IGEN/NEM

                        IGEN/NEM

                        IGEN/NEM

                        IGEN/NEM

               3.2.A kiadásokra gyakorolt becsült hatás

               3.2.1.A kiadásokra gyakorolt becsült hatás összegzése

               millió EUR (három tizedesjegyig)

                        A többéves pénzügyi keret
                           fejezete

                        Szám: 2

                        Fenntartható növekedés: természeti erőforrások

                        FŐIGAZGATÓSÁG: TENGERÜGYI ÉS HALÁSZATI FŐIGAZGATÓSÁG

                        2018.
                           év
                           12

                        2019.
                           év

                        2020.
                           év

                        2021.
                           év

                        2022.
                           év

                        2023.
                           év

                        ÖSSZESEN

                        • Operatív előirányzatok

                        Költségvetési tétel száma: 11.0301

                        Kötelezettségvállalási előirányzatok

                        (1)

                        0,682

                        0,682

                        0,682

                        0,682

                        0,682

                        0,682

                        4,092

                        Kifizetési előirányzatok

                        (2)

                        0,682

                        0,682

                        0,682

                        0,682

                        0,682

                        0,682

                        4,092

                        Költségvetési tétel száma

                        Kötelezettségvállalási előirányzatok

                        (1a)

                        Kifizetési előirányzatok

                        (2a)

                        Bizonyos egyedi programok keretéből finanszírozott igazgatási előirányzatok
                           13

                        Költségvetési tétel száma

                        (3)

                        A Tengerügyi és Halászati Főigazgatósághoz tartozó
                           előirányzatok ÖSSZESEN

                        Kötelezettségvállalási előirányzatok

                        =1+1a +3

                        0,682

                        0,682

                        0,682

                        0,682

                        0,682

                        0,682

                        4,092

                        Kifizetési előirányzatok

                        =2+2a

                        +3

                        0,682

                        0,682

                        0,682

                        0,682

                        0,682

                        0,682

                        4,092

                        • Operatív előirányzatok ÖSSZESEN

                        Kötelezettségvállalási előirányzatok

                        (4)

                        0,682

                        0,682

                        0,682

                        0,682

                        0,682

                        0,682

                        4,092

                        Kifizetési előirányzatok

                        (5)

                        0,682

                        0,682

                        0,682

                        0,682

                        0,682

                        0,682

                        4,092

                        • Bizonyos egyedi programok keretéből finanszírozott igazgatási előirányzatok ÖSSZESEN

                        (6)

                        A többéves pénzügyi keret 2. FEJEZETÉHEZ tartozó
                           előirányzatok ÖSSZESEN

                        Kötelezettségvállalási előirányzatok

                        =4+ 6

                        0,682

                        0,682

                        0,682

                        0,682

                        0,682

                        0,682

                        4,092

                        Kifizetési előirányzatok

                        =5+ 6

                        0,682

                        0,682

                        0,682

                        0,682

                        0,682

                        0,682

                        4,092

               Amennyiben a javaslat/kezdeményezés több fejezetet is érint:

                        • Operatív előirányzatok ÖSSZESEN

                        Kötelezettségvállalási előirányzatok

                        (4)

                        Kifizetési előirányzatok

                        (5)

                        • Bizonyos egyedi programok keretéből finanszírozott igazgatási előirányzatok ÖSSZESEN

                        (6)

                        A többéves pénzügyi keret
                        1–4. FEJEZETÉHEZ tartozó előirányzatok ÖSSZESEN
                        (Referenciaösszeg)

                        Kötelezettségvállalási előirányzatok

                        =4+ 6

                        Kifizetési előirányzatok

                        =5+ 6

                        A többéves pénzügyi keret
                           fejezete:

                        5

                        „Igazgatási kiadások”

               millió EUR (három tizedesjegyig)

                        2018.
                           év

                        2019.
                           év

                        2020.
                           év

                        2021.
                           év

                        2022.
                           év

                        FŐIGAZGATÓSÁG: TENGERÜGYI ÉS HALÁSZATI FŐIGAZGATÓSÁG

                        • Humánerőforrások (AD+AST)

                        • Egyéb igazgatási kiadások

                        TENGERÜGYI ÉS HALÁSZATI FŐIGAZGATÓSÁG ÖSSZESEN

                        Előirányzatok

                        A többéves pénzügyi keret
                        5. FEJEZETÉHEZ tartozó
                           előirányzatok ÖSSZESEN

                        (Összes kötelezettségvállalási előirányzat = Összes kifizetési előirányzat)

               millió EUR (három tizedesjegyig)

                        2018.
                           év

                        2019.
                           év

                        2020.
                           év

                        2021.
                           év

                        2022.
                           év

                        2023.
                           év

                        ÖSSZESEN

                        A többéves pénzügyi keret
                        1–5.FEJEZETÉHEZ tartozó előirányzatok ÖSSZESEN

                        Kötelezettségvállalási előirányzatok

                        0,682

                        0,682

                        0,682

                        0,682

                        0,682

                        0,682

                        4,092

                        Kifizetési előirányzatok

                        0,682

                        0,682

                        0,682

                        0,682

                        0,682

                        0,682

                        4,092

               3.2.2.Az operatív előirányzatokra gyakorolt becsült hatás

               –◻
                     A javaslat/kezdeményezés nem vonja maga után operatív előirányzatok felhasználását

               –◻
                     A javaslat/kezdeményezés az alábbi operatív előirányzatok felhasználását vonja maga után:

               Kötelezettségvállalási előirányzatok millió euróban (három tizedesjegyig)

                        Tüntesse fel a célkitűzéseket és a teljesítéseket

                        ⇩

                        2018.
                        év

                        2019.
                        év

                        2020.
                        év

                        2021.
                        év

                        2022.

                        év

                        2023.

                        év

                        ÖSSZESEN

                        Típus
                           14

                        Átlagos költség

                        Szám

                        Költség

                        Szám

                        Költség

                        Szám

                        Költség

                        Szám

                        Költség

                        Szám

                        Költség

                        Szám

                        Költség

                        Összesített szám

                        Összköltség

                        1. KONKRÉT CÉLKITŰZÉS
                           15

                        - Éves

                        hozzáférési díj

                        0,330

                        0,330

                        0,275

                        0,275

                        0,275

                        0,275

                        1,760

                        – Ágazati

                        éves használati díj

                        0,352

                        0,352

                        0,407

                        0,407

                        0,407

                        0,407

                        2.332

                        – Teljesítés

                        1. konkrét célkitűzés részösszege

                        0,682

                        0,682

                        0,682

                        0,682

                        0,682

                        0,682

                        4,092

                        2. KONKRÉT CÉLKITŰZÉS...

                        – Teljesítés

                        2. konkrét célkitűzés részösszege

                        ÖSSZKÖLTSÉG

                        0,682

                        0,682

                        0,682

                        0,682

                        0,682

                        0,682

                        4,092

               3.2.3.Az igazgatási előirányzatokra gyakorolt becsült hatás

               3.2.3.1.Összegzés

               –X
                     A javaslat/kezdeményezés nem vonja maga után igazgatási előirányzatok felhasználását.

               –◻
                     A javaslat/kezdeményezés az alábbi igazgatási előirányzatok felhasználását vonja maga után:

               millió EUR (három tizedesjegyig)

                        N.
                        év
                           16

                        N+1.
                        év

                        N+2.
                        év

                        N+3.
                        év

                        A táblázat a hatás időtartamának megfelelően (vö. 1.6. pont) további évekkel bővíthető

                        ÖSSZESEN

                        A többéves pénzügyi keret
                        5. FEJEZETE

                        Humánerőforrás

                        Egyéb igazgatási kiadások

                        A többéves pénzügyi keret
                        5. FEJEZETÉNEK részösszege

                        A többéves pénzügyi keret
                        5. FEJEZETÉBE
                           17

                        bele nem tartozó előirányzatok

                        Humánerőforrás

                        Egyéb igazgatási kiadások

                        A többéves pénzügyi keret
                        5. FEJEZETÉBE
                        bele nem tartozó előirányzatok részösszege

                        ÖSSZESEN

               A humánerőforrással és más igazgatási kiadásokkal kapcsolatos előirányzat-igényeket az adott főigazgatóság rendelkezésére álló, az intézkedés irányításához rendelt előirányzatokkal és/vagy az adott főigazgatóságon belüli átcsoportosítással kell teljesíteni. A források adott esetben a költségvetési korlátok betartása mellett kiegészíthetők az éves elosztási eljárás keretében az irányító főigazgatósághoz rendelt további juttatásokkal.

               3.2.3.2. Becsült humánerőforrás-szükségletek

               –X A javaslat/kezdeményezés nem igényel humánerőforrást.

               –◻
                     A javaslat/kezdeményezés az alábbi humánerőforrás-igénnyel jár:

               A becsléseket teljes munkaidős egyenértékben kell kifejezni

                        N.
                        év

                        N+1.
                        év

                        N+2. év

                        N+3. év

                        A táblázat a hatás időtartamának megfelelően (vö. 1.6. pont) további évekkel bővíthető

                        • A létszámtervben szereplő álláshelyek (tisztviselők és ideiglenes alkalmazottak)

                        XX 01 01 01 (a központban és a bizottsági képviseleteken)

                        XX 01 01 02 (a küldöttségeknél)

                        XX 01 05 01 (közvetett kutatás)

                        10 01 05 01 (közvetlen kutatás)

                        • Külső munkatársak teljes munkaidős egyenértékben (FTE) kifejezve
                           18

                        XX 01 02 01 (AC, END, INT a teljes keretből)

                        XX 01 02 02 (AC, AL, END, INT és JED a küldöttségeknél)

                        XX 01 04 yy
                           19

                        - a központban

                        - a küldöttségeknél

                        XX 01 05 02 (AC, END, INT közvetett kutatásban)

                        10 01 05 02 (AC, END, INT közvetett kutatásban)

                        Egyéb költségvetési tétel (kérjük megnevezni)

                        ÖSSZESEN

               XX az érintett szakpolitikai terület vagy költségvetési cím.

               A humánerőforrás-igényeknek az adott főigazgatóság rendelkezésére álló, az intézkedés irányításához rendelt és/vagy az adott főigazgatóságon belül átcsoportosított személyzettel kell eleget tenni. A források adott esetben a meglévő költségvetési korlátok betartása mellett kiegészíthetők az éves elosztási eljárás keretében az irányító főigazgatósághoz rendelt további juttatásokkal.

               Az elvégzendő feladatok leírása:

                        Tisztviselők és ideiglenes alkalmazottak

                        A jegyzőkönyv végrehajtása (kifizetések, Elefántcsontpart vizeihez való hozzáférés az uniós hajók számára, halászati engedélyek kezelése), a vegyes bizottság ülésinek előkészítése és utánkövetése, a jegyzőkönyv megújításának előkészítése külső értékelés, jogalkotási eljárások, tárgyalások.

                        Külső munkatársak

                        A jegyzőkönyv végrehajtása: kapcsolattartás az elefántcsontparti hatóságokkal az uniós hajók Elefántcsontpart vizeihez való hozzáférése tekintetében, a halászati engedélyek kezelése, a vegyes bizottság üléseinek előkészítése és utánkövetése, különösen az ágazati támogatás végrehajtása tekintetében.

               3.2.4.A jelenlegi többéves pénzügyi kerettel való összeegyeztethetőség

               –X
                     A javaslat/kezdeményezés összeegyeztethető a jelenlegi többéves pénzügyi kerettel.

               –◻
                     A javaslat/kezdeményezés miatt szükséges a többéves pénzügyi keret vonatkozó fejezetének átprogramozása.

               –◻
                     A javaslat/kezdeményezés miatt szükség van a rugalmassági eszköz alkalmazására vagy a többéves pénzügyi keret felülvizsgálatára.

               3.2.5.Harmadik felek részvétele a finanszírozásban

               –A javaslat/kezdeményezés nem irányoz elő harmadik felek általi társfinanszírozást.

               3.3.A bevételre gyakorolt becsült pénzügyi hatás

               –X
                     A javaslatnak/kezdeményezésnek nincs pénzügyi hatása a bevételre.

               –◻
                     A javaslatnak/kezdeményezésnek van pénzügyi hatása – a bevételre gyakorolt hatása a következő:

               –◻
                     a javaslat a saját forrásokra gyakorol hatást

               –◻
                     a javaslat az egyéb bevételekre gyakorol hatást

               millió EUR (három tizedesjegyig)

                        Bevételi költségvetési tétel:

                        Az aktuális költségvetési évben rendelkezésre álló előirányzatok

                        A javaslat/kezdeményezés hatása
                           20

                        N.
                           év

                        N+1.
                           év

                        N+2.
                           év

                        N+3
                           év

                        N+4.
                           év

                        N+5.
                           év

                        … jogcímcsoport

               Az egyéb címzett bevételek esetében tüntesse fel az érintett kiadáshoz tartozó költségvetési tétel(eke)t.

               Ismertesse a bevételre gyakorolt hatás számításának módszerét.

                     (1)

                        Az irányelvek elfogadására az Oktatási, Ifjúsági, Kulturális és Sportügyi Tanács 2018. február 15-i 3595. ülésén került sor.

                     (2)

                        HL L 170., 2013.6.22., 2. o.

                     (3)

                        SWD(2017) 446 final, 2017. december 12.

                     (4)

                        HL L 48., 2008.2.22., 41. o.

                     (5)

                        HL L 75., 2008.3.18., 51. o.

                     (6)

                        Tevékenységalapú irányítás: (Activity Based Management), tevékenységalapú költségvetés-tervezés: ABB ABB (Activity Based Budgeting).

                     (7)

                        A költségvetési rendelet 54. cikke (2) bekezdésének a) vagy b) pontja szerint.

                     (8)

                        Az egyes irányítási módszerek ismertetése, valamint a költségvetési rendeletben szereplő megfelelő hivatkozások megtalálhatók a Költségvetési Főigazgatóság honlapján:
                  http://www.cc.cec/budg/man/budgmanag/budgmanag_en.html

                     (9)

                        Diff. = Differenciált előirányzatok / Nem diff. = Nem differenciált előirányzatok.

                     (10)

                        EFTA: Európai Szabadkereskedelmi Társulás.

                     (11)

                        Tagjelölt országok és adott esetben a nyugat-balkáni potenciális tagjelölt országok.

                     (12)

                        Az N. év a javaslat/kezdeményezés végrehajtásának első éve.

                     (13)

                        Technikai és/vagy igazgatási segítségnyújtás, valamint uniós programok és/vagy intézkedések végrehajtásához biztosított támogatási kiadások (korábban: BA-tételek), közvetett kutatás, közvetlen kutatás.

                     (14)

                        A teljesítés a nyújtandó termékekre és szolgáltatásokra vonatkozik (pl. finanszírozott diákcserék száma, épített utak hossza kilométerben stb.).

                     (15)

                        Az 1.4.2. szakaszban („Konkrét célkitűzések...”) feltüntetett célkitűzés.

                     (16)

                        Az N. év a javaslat/kezdeményezés végrehajtásának első éve.

                     (17)

                        Technikai és/vagy igazgatási segítségnyújtás, valamint uniós programok és/vagy intézkedések végrehajtásához biztosított támogatási kiadások (korábban: BA-tételek), közvetett kutatás, közvetlen kutatás.

                     (18)

                        AC=szerződéses alkalmazott; AL=helyi alkalmazott; END=kirendelt nemzeti szakértő; INT=kölcsönmunkaerő (átmeneti alkalmazott); JED=küldöttségi pályakezdő szakértő.

                     (19)

                        Az operatív előirányzatokból finanszírozott külső munkatársakra vonatkozó részleges felső határérték (korábban: BA-tételek).

                     (20)

                        A tradicionális saját források (vámok, cukorilletékek) tekintetében nettó összegeket, vagyis a 25 %-kal (beszedési költségek) csökkentett bruttó összegeket kell megadni.

    ---documentbreak---

               EURÓPAI BIZOTTSÁG
            Brüsszel,2018.7.2.
            COM(2018) 502 final
            MELLÉKLET
            a következőhöz:
            Javaslat – A Tanács határozata
            az Elefántcsontparti Köztársaság és az Európai Közösség közötti halászati partnerségi megállapodás végrehajtására vonatkozó jegyzőkönyv (2018–2024) Európai Unió nevében történő aláírásáról és ideiglenes alkalmazásáról

               MELLÉKLET

               JEGYZŐKÖNYV AZ EURÓPAI UNIÓ ÉS AZ ELEFÁNTCSONTPARTI KÖZTÁRSASÁG KÖZÖTTI HALÁSZATI PARTNERSÉGI MEGÁLLAPODÁS VÉGREHAJTÁSÁRÓL (2018-2024)

               1. cikk

               Alkalmazási időszak és halászati lehetőségek

               (1)Az alkalmazás ideiglenes kezdőnapjától hatéves (6) időtartamra a megállapodás 5. cikke szerint engedélyezett halászati lehetőségek a következők:

               –fagyasztóval felszerelt kerítőhálós tonhalhalászhajók: 28 hajó.

               –felszíni horogsoros halászhajók: 8 hajó,

               Ezek a halászati lehetőségek a nagy távolságra vándorló fajok (az Egyesült Nemzetek 1982. évi egyezményének 1. mellékletében felsorolt fajok) halászatára irányulnak, kivéve az Atlanti Tonhal Védelmére Létrehozott Nemzetközi Bizottság (ICCAT) vagy más nemzetközi egyezmények által védett vagy tiltott fajokat.

               (2)E cikk (1) bekezdését e jegyzőkönyv 5. és 6. cikkének rendelkezéseire is figyelemmel kell alkalmazni.

               (3)Az Európai Unió valamely tagállamának lobogója alatt közlekedő hajók (a továbbiakban: uniós hajók) csak abban az esetben folytathatnak halászati tevékenységet Elefántcsontpart halászati övezetében, ha rendelkeznek az elefántcsontparti halászati övezetben e jegyzőkönyv keretében kiállított halászati engedéllyel.

               2. cikk

               Átláthatóság

               Elefántcsontpart vállalja, hogy e jegyzőkönyv 11. cikkének rendelkezéseivel összhangban információt cserél bármely olyan megállapodásról, amely lehetővé teszi a halászati övezetben tartózkodó más külföldi hajók számára a hozzáférést, különösen a kiadott engedélyek és a kifogott halak számát illetően.

               Elefántcsontpart ezenkívül az elefántcsontparti ipari célú halászati engedéllyel rendelkező hajók halászati erőkifejtésére vonatkozó adatokat szolgáltat.

               3. cikk

               Pénzügyi hozzájárulás – fizetési feltételek

               (1)A halászati partnerségi megállapodáshoz csatolt jegyzőkönyv 7. cikke szerinti pénzügyi hozzájárulás összege évente 682 000 EUR, azaz az 1. cikkben említett időszakra vonatkozó teljes összege 680 000 EUR.

               (2)A pénzügyi hozzájárulás a következőkből áll:

               a)évi 5 500 tonna referenciamennyiségnek megfelelő, évi 330 000 EUR összeg a jegyzőkönyv alkalmazásának első két évében, valamint évi 275 000 EUR összeg a rákövetkező években az elefántcsontparti halászati övezethez való hozzáférésért, valamint

               b)évi 352 000 EUR külön összeg a jegyzőkönyv alkalmazásának első két évében, a következő években pedig évi 407 000 EUR külön összeg az elefántcsontparti halászati politika végrehajtásához való hozzájárulás céljából.

               (3)Ezenkívül a hajótulajdonosok a melléklet II. fejezetének megfelelően a becslések szerint évi 330 400 EUR összegű pénzügyi hozzájárulást nyújtanak az elefántcsontparti halászati övezethez való hozzáférésért.

               (4)A (2) bekezdést e jegyzőkönyv 4., 5., 6. és 9. cikkének és a halászati partnerségi megállapodás 12. és 13. cikkének rendelkezéseire figyelemmel kell alkalmazni.

               (5)Amennyiben az uniós hajók által az elefántcsontparti halászati övezetben ejtett fogások összmennyisége meghaladja a referenciamennyiséget, az éves pénzügyi hozzájárulás összege a jegyzőkönyv alkalmazásának első két évében minden egyes további kifogott tonna után 60 EUR összeggel, a rákövetkező években pedig 70 EUR összeggel emelkedik. Az Európai Unió által kifizetett teljes éves összeg azonban nem haladhatja meg a (2) bekezdés a) pontjában említett összeg kétszeresét. Ha az uniós hajók által kifogott mennyiség meghaladja a teljes éves összeg kétszeresének megfelelő mennyiséget, az e határértéket meghaladó mennyiségért járó összeget a következő évben kell kifizetni.

               (6)Az (1) bekezdésben meghatározott pénzügyi hozzájárulás kifizetését az első évben legkésőbb a jegyzőkönyv ideiglenes alkalmazásának kezdőnapjától számított 90 napon belül, az azt követő években pedig legkésőbb a jegyzőkönyv hatálybalépésének évfordulójáig kell teljesíteni.

               (7)A (2) bekezdés a) pontjában említett pénzügyi hozzájárulás felhasználását illetően az elefántcsontparti hatóságok kizárólagos hatáskörrel rendelkeznek.

               (8)A (2) bekezdés a) pontjában említett pénzügyi hozzájárulást az Elefántcsontparti államkincstárnak kell kifizetni.

               A (2) bekezdés b) pontjában említett pénzügyi hozzájárulást az Elefántcsontparti államkincstár által az ágazati támogatás végrehajtására nyitott bankszámlára kell utalni.

               a)Az említett bankszámla adatait Elefántcsontpart hatóságai évente közlik az Európai Unióval.

               b)E pénzügyi hozzájárulások mindegyike bekerül az állami költségvetésbe, és az elefántcsontparti államháztartás-irányítási szabályok és eljárások hatálya alá tartozik.

               4. cikk

               Ágazati támogatás

               (1)Az e jegyzőkönyv szerinti ágazati támogatás hozzájárul Elefántcsontpart állattenyésztési, halászati és akvakultúra-ágazatának fejlesztésére irányuló stratégiai tervének végrehajtásához. Célja a belvízi és tengeri halászati erőforrásokkal való fenntartható gazdálkodás többek között a következők révén:

               –a halászati tevékenységek nyomon követésének, ellenőrzésének és felügyeletének javítása;

               –a halászati erőforrásokkal kapcsolatos tudományos ismeretek javítása;

               –a halászati statisztikák javítása;

               –a kisüzemi halászat támogatása;

               –a nemzetközi együttműködés megerősítése;

               –a kék gazdaság támogatása és az akvakultúra fejlesztése.

               (2)Az Európai Unió és Elefántcsontpart a halászati partnerségi megállapodás 9. cikkében említett vegyes bizottság keretében legkésőbb e jegyzőkönyv ideiglenes alkalmazásának megkezdésétől számított három hónappal megállapodnak egy több évre szóló ágazati programról és annak alkalmazási szabályairól, ideértve különösen a következőket:

               a)éves és többéves iránymutatások, amelyek alapján a 3. cikk (2) bekezdésének b) pontjában előírt pénzügyi hozzájárulás felhasználásra kerül;

               b)a felelősségteljes halászat előmozdítása érdekében évente és többéves alapon elérendő célok és végrehajtandó tevékenységek, figyelembe véve az Elefántcsontparti Köztársaság nemzeti halászati és akvakultúra-politikájában kifejezett prioritásait;

               c)az évente elért eredmények értékelésére szolgáló kritériumok és eljárások.

               (3)A többéves vagy éves ágazati program, illetve a megvalósítandó kezdeményezésekre fordítandó egyedi összegek felhasználásának bármely javasolt módosítását előzetesen be kell jelenteni az Európai Bizottságnak és – adott esetben levélváltás útján – a vegyes bizottság keretében mindkét Félnek jóvá kell hagynia.

               (4)A Felek a vegyes bizottság keretében minden évben értékelik a többéves ágazati program végrehajtásának eredményeit. Amennyiben a szóban forgó értékelés azt mutatja, hogy a 3. cikk (2) bekezdésének b) pontjában említett pénzügyi hozzájárulás által érintett célkitűzések megvalósítása nem felel meg a programozásnak vagy annak végrehajtását a vegyes bizottság nem találja kielégítőnek, a hozzájárulás felülvizsgálható vagy felfüggeszthető.

               A pénzügyi hozzájárulás fizetése a Felek közötti egyeztetés és megállapodás után folytatódik, amennyiben az ágazati támogatás végrehajtásának eredményei megfelelnek a vegyes bizottság által elfogadott programozásnak.

               Az ágazati támogatás végrehajtását a két Fél – adott esetben e jegyzőkönyv lejárta után is – nyomon követi mindaddig, amíg a 3. cikk (2) bekezdésének b) pontjában említett külön pénzügyi hozzájárulás teljes mértékben felhasználásra nem kerül.

               A vis maior eseteit kivéve azonban e külön pénzügyi hozzájárulás kifizetése nem teljesíthető e jegyzőkönyv lejártát követő hat hónapos időszak után.

               5. cikk

               Tudományos és technikai együttműködés a felelősségteljes halászatért

               (1)A két Fél vállalja, hogy az elefántcsontparti vizeken halászó különböző flották közötti hátrányos megkülönböztetés tilalmának elve alapján a szóban forgó vizeken előmozdítja a felelősségteljes halászatot.

               (2)Az Európai Unió és az elefántcsontparti hatóságok e jegyzőkönyv alkalmazási időszakában együttműködnek annak érdekében, hogy az elefántcsontparti halászati övezetben figyelemmel kísérjék a fogások és a halászati erőkifejtés alakulását, valamint az erőforrások állapotát.

               (3)A két Fél vállalja a felelősségteljes halászatra vonatkozó szubregionális szintű együttműködés előmozdítását különösen az Atlanti Tonhal Védelmére Létrehozott Nemzetközi Bizottság (ICCAT), valamint bármely más illetékes szubregionális vagy nemzetközi szervezet keretén belül. A Felek vállalják, hogy tiszteletben tartják az ICCAT által elfogadott valamennyi ajánlást.

               (4)A megállapodás 4. cikkének megfelelően és az Atlanti Tonhal Védelmére Létrehozott Nemzetközi Bizottság (ICCAT) által elfogadott ajánlások és állásfoglalások, valamint a rendelkezésre álló legmérvadóbb tudományos szakvélemények alapján a két Fél konzultál egymással a vegyes bizottság keretében azzal a céllal, hogy adott esetben az uniós hajók tevékenységét érintő, a halászati erőforrások fenntartható kezelésének biztosítására vonatkozó intézkedéseket fogadjon el.

               (5)A két Fél együttműködik abból a célból, hogy megszilárdítsa az Elefántcsontparti Köztársaságban folytatott halászat ellenőrzésére és vizsgálatára, valamint a be nem jelentett és szabályozatlan halászat elleni küzdelemre szolgáló mechanizmust.

               6. cikk

               A halászati lehetőségek és technikai intézkedések közös megegyezéssel történő felülvizsgálata

               (1)Az 1. cikkben említett halászati lehetőségek az e jegyzőkönyv 5. cikkének (4) bekezdésében említett konzultációk után közös megegyezéssel növelhetők, amennyiben az nem veszélyezteti az Elefántcsontparti Köztársaság halászati erőforrásaival való fenntartható gazdálkodást. Ebben az esetben a 3. cikk (1) bekezdése szerinti pénzügyi hozzájárulás összegét arányosan és időarányosan emelni kell.

               (2)Ha azonban a Felek az 1. cikkben említett halászati lehetőségek csökkentésében állapodnak meg, a pénzügyi hozzájárulás összegét arányosan és időarányosan csökkenteni kell.

               (3)A halászati lehetőségek különböző hajókategóriák közötti elosztása konzultációt követően és a Felek közös megegyezésével szintén felülvizsgálható, feltéve, hogy a változtatások összhangban állnak a 4. cikk (5) bekezdésében említett tudományos ülésen azon állományok kezelésével kapcsolatban elfogadott ajánlásokkal, amelyekre ez az újraelosztás hatással lehet. A Felek megállapodnak a pénzügyi hozzájárulás megfelelő kiigazításáról, ha a halászati lehetőségek újraelosztása azt indokolja.

               (4)A vegyes bizottság szükség esetén megvizsgálhatja és kiigazíthatja a halászati tevékenységek végzésére irányadó műszaki feltételeket és az e jegyzőkönyvben meghatározott, az ágazati támogatás végrehajtására vonatkozó rendelkezéseket.

               7. cikk

               Új halászati lehetőségek és a felderítő halászat

               (1)Abban az esetben, ha az európai halászhajók olyan halászati tevékenységet kívánnak végezni, amelyekről az 1. cikk nem rendelkezik, az Európai Unió konzultál az Elefántcsontparti Köztársasággal az új tevékenységek esetleges engedélyezéséről. Az egyeztetések során a Felek figyelembe veszik a releváns tudományos szakvéleményeket, különös tekintettel a regionális vagy szubregionális halászati szervezetek által kibocsátott szakvéleményekre. Adott esetben a Felek megállapodnak az új halászati lehetőségekre vonatkozó feltételekben és a többéves gazdálkodási tervek végrehajtásában. A Felek szükség esetén módosítják ezt a jegyzőkönyvet és annak mellékletét.

               (2)Az 5. cikk (4) bekezdése szerinti konzultációkat követően a Felek engedélyezhetnek az elefántcsontparti halászati övezetben teendő felderítő halászati utakat az új halászatok műszaki kivitelezhetőségének és gazdasági megtérülésének vizsgálata érdekében.

               (2.1)E célból a felderítő halászatra vonatkozó engedély iránti kérelmeket az Európai Unió közli az elefántcsontparti hatóságokkal egy műszaki adatlap alapján, amely feltünteti:

               ·a hajó műszaki jellemzőit;

               ·a hajón szolgáló tisztek adott halászattal kapcsolatos szakértelmének szintjét;

               ·a halászati út technikai adataira vonatkozó javaslatot (időtartam, halászeszköz, felderítendő térségek stb.).

               (2.2)A felderítő halászati utak legfeljebb hat hónapig tarthatnak. Előfeltételük az elefántcsontparti hatóságok által megállapított díj kifizetése.

               (2.3)A lobogó szerinti tagállam egy tudományos megfigyelőjének és egy, az elefántcsontparti hatóságok által kiválasztott megfigyelőnek az út egész ideje alatt a fedélzeten kell tartózkodnia.

               (2.4)A felderítő úton fogott halzsákmány a hajótulajdonos tulajdonában marad.

               (2.5)A felderítő halászati utak részletes eredményeit elemzés céljából közölni kell a vegyes bizottsággal.

               8. cikk

               Alkalmazandó jogszabályok

               (1)Az elefántcsontparti vizeken tevékenységet folytató uniós halászhajók tevékenységeire az Elefántcsontparton alkalmazandó jogszabályok az irányadók, hacsak a megállapodás és e jegyzőkönyv erről másképpen nem rendelkezik.

               (2)Az elefántcsontparti hatóságok a halászati ágazatot érintő minden jogszabályi változásról és új jogszabályról mielőbb értesítik az Európai Uniót.

               (3)Az Európai Unió az uniós távolsági flotta halászati tevékenységét érintő minden jogszabályi változásról és új jogszabályról értesíti az elefántcsontparti hatóságokat.

               9. cikk

               A jegyzőkönyv végrehajtásának felfüggesztése

               (1)E jegyzőkönyv végrehajtása a vegyes bizottság keretében folytatott konzultációt követően bármelyik Fél kezdeményezésére felfüggeszthető az alábbi feltételek bármelyikének fennállása esetén:

               a)a halászati partnerségi megállapodás 2. cikkének h) pontjában meghatározott rendkívüli körülmények akadályozzák a halászati tevékenység végzését az elefántcsontparti halászati övezetben;

               b)egyik vagy másik fél halászati politikájának meghatározásában vagy végrehajtásában olyan, jelentős változások állnak be, amelyek hatással vannak e jegyzőkönyv rendelkezéseire;

               c)a Cotonoui Megállapodás 8. és 96. cikkében előírt emberi jogok és demokratikus elvek lényeges és alapvető elemeinek megsértésével összefüggésben megkezdett, az említett megállapodás 96. cikke szerinti konzultációs mechanizmusok életbelépése esetén;

               d)az Európai Unió a 3. cikk (2) bekezdésének a) pontjában említett pénzügyi hozzájárulás kifizetését az e cikk (5) bekezdésében meghatározott rendelkezéseknek megfelelően nem teljesíti;

               e)a Felek között a közös bizottságban súlyos és megoldatlan nézeteltérés lép fel e jegyzőkönyv alkalmazásával vagy végrehajtásával kapcsolatban.

               (2)Ha a jegyzőkönyv alkalmazását az (1) bekezdés c) pontjában említettektől eltérő okokból kell felfüggeszteni, az érintett Fél a felfüggesztés hatálybalépésének időpontja előtt legalább három hónappal írásbeli értesítést küld szándékáról. A jegyzőkönyvnek az (1) bekezdés c) pontjában említett okokból történő felfüggesztése a felfüggesztésre vonatkozó határozat meghozatalakor azonnal alkalmazandó.

               (3)Felfüggesztés esetén a Felek folyamatosan egyeztetnek egymással a vita békés rendezése érdekében. Amennyiben sikerül a vitát rendezni, e jegyzőkönyv alkalmazása újból megkezdődik, és a pénzügyi hozzájárulás összege arányosan és időarányosan csökken annak az időszaknak megfelelően, amelynek során e jegyzőkönyv alkalmazását felfüggesztették.

               (4)Az uniós hajók számára kiadott halászati engedélyek a 3. cikk (2) bekezdésének a) pontja szerinti pénzügyi hozzájárulás kifizetésének felfüggesztésével egyidejűleg felfüggeszthetők. Érvényességük visszaállításakor a szóban forgó halászati engedélyek érvényessége a halászati tevékenység felfüggesztésének időtartamával megegyező időtartammal meghosszabbodik.

               (5)Az (1) bekezdésben foglalt rendelkezésekre is figyelemmel, ha az Európai Unió nem teljesíti a 3. cikk (2) bekezdésének a) pontjában előírt kifizetést, az elefántcsontparti hatóságok hivatalos úton értesítik az Európai Uniót a kifizetés elmaradásának tényéről. Az Európai Unió elvégzi a megfelelő ellenőrzéseket, és ha szükséges, a hivatalos kérelem kézhezvételétől számított legfeljebb 60 napon belül teljesíti a kifizetést.

               (6)Amennyiben a határidő lejártáig nem kerül sor a kifizetésre, vagy megfelelő indoklás esetén az elefántcsontparti hatóságok az e cikk (2), (3) és (4) bekezdésében foglalt rendelkezéseknek megfelelően felfüggeszthetik a jegyzőkönyv alkalmazását. A jegyzőkönyv alkalmazása folytatódik, amint a szóban forgó kifizetés teljesítése megtörtént.

               10. cikk

               Az adatcsere számítógépesítése

               (1)Az Elefántcsontparti Köztársaság és az Európai Unió gondoskodik a megállapodás végrehajtásához kapcsolódó valamennyi információ és dokumentum elektronikus cseréjéhez szükséges számítógépes rendszerek megfelelő működéséről.

               (2)Az elektronikus formátumú dokumentumokat minden esetben a papíralapú dokumentumokkal egyenértékűnek kell tekinteni.

               (3)Az Elefántcsontparti Köztársaság és az Európai Unió haladéktalanul értesíti egymást a számítógépes rendszerek bárminemű meghibásodásáról. Ilyen esetben automatikusan a megállapodás végrehajtásához kapcsolódó valamennyi információ és dokumentum papírváltozatát kell használni.

               11. cikk

               Bizalmas adatkezelés

               Az Elefántcsontparti Köztársaság és az Európai Unió gondoskodik arról, hogy a megállapodás és e jegyzőkönyv alkalmazása során kapott, az uniós hajók tevékenységével összefüggő személyes adatokat mindenkor a két Fél titoktartási és adatvédelmi rendelkezéseinek maradéktalan tiszteletben tartásával kezelje.

               A Felek gondoskodnak arról, hogy kizárólag az elefántcsontparti halászati övezetekben folytatott tonhalhalászatra vonatkozó összesített adatokat hozzák nyilvánosságra, az ICCAT és más regionális vagy szubregionális halászati szervezetek idevágó rendelkezéseit is tiszteletben tartva.

               Azokat az adatokat, amelyek esetleg titkosnak minősülhetnek, az illetékes hatóságok kizárólag a megállapodás és e jegyzőkönyv végrehajtása céljából használhatják fel.

               12. cikk

               Felmondás

               (1)E jegyzőkönyv felmondásához az érintett Fél legalább hat (6) hónappal a felmondás hatálybalépésének időpontja előtt írásban értesíti a másik felet erre irányuló szándékáról.

               (2)Az előző bekezdésben említett értesítés elküldése után a Felek konzultációt kezdenek.

               13. cikk

               A jegyzőkönyv ideiglenes alkalmazása

               Ezt a jegyzőkönyvet a Felek általi aláírásának időpontjától ideiglenesen alkalmazni kell.

               14. cikk

               Hatálybalépés

               Ez a jegyzőkönyv azon a napon lép hatályba, amikor a Felek értesítik egymást a hatálybalépéshez szükséges eljárások befejezéséről.

                  az Európai Unió részéről

                        az Elefántcsontparti Köztársaság részéről

               MELLÉKLET

               Az Európai Uniós hajók által az elefántcsontparti halászati övezetben folytatott halászati tevékenységekre irányadó feltételek

               I. FEJEZET

               ÁLTALÁNOS RENDELKEZÉSEK

               1.Az illetékes hatóság kijelölése

               E melléklet alkalmazásában és ellenkező megjelölés hiányában az Európai Unióra (EU) vagy az Elefántcsontparti Köztársaságra az illetékes hatóság címén történő hivatkozás az alábbiakat jelenti:

               az Unió esetében: az Európai Bizottság, adott esetben az Európai Unió elefántcsontparti küldöttségén keresztül;

               az Elefántcsontparti Köztársaság tekintetében: a halászatért felelős minisztérium.

               2.Halászati övezet

               Az elefántcsontparti hatóságok a lehető leghamarabb tájékoztatják az Unió illetékes szolgálatait az elefántcsontparti halászati övezet alapvonaltól számított földrajzi koordinátáiról.

               Az alábbi 3. pont rendelkezéseire is figyelemmel, az uniós hajók az alapvonaltól számított 12 tengeri mérföld széles tengersávon kívüli vizeken folytathatnak tevékenységet.

               3.A hajózási és a halászati tilalom hatálya alá tartozó övezetek

               A halászati engedély kiadásakor az Elefántcsontparti Köztársaság közli a hajótulajdonosokkal, valamint az Európai Unióval a hajózási, illetve halászati tilalom hatálya alá tartozó övezetek koordinátáit. A szóban forgó területeket érintő bármely változásáról a lehető leghamarabb tájékoztatni kell az uniós felet.

               4.Bankszámla

               Elefántcsontpart a jegyzőkönyv ideiglenes alkalmazásának kezdőnapja előtt közli az Európai Unióval azon államkincstári számlájának adatait, amelyre az uniós halászhajók által a megállapodás keretében folyósítandó pénzösszegeket be kell fizetni. A banki átutalásokkal járó költségeket a hajótulajdonosok viselik.

               II. FEJEZET

               HALÁSZATI ENGEDÉLYEK

               E melléklet rendelkezéseinek alkalmazásában nincs különbség a „jogosítvány” fogalma és a „halászati engedély” európai jogszabályokban meghatározott fogalma között.

               1. szakasz: Az alkalmazandó eljárások

               1.A halászati engedély kiadásának előfeltételei – jogosult hajók

               Az elefántcsontparti halászati övezetben való halászatra csak a jogosult hajók kaphatnak engedélyt. A hajóknak ehhez szerepelniük kell az uniós halászhajók nyilvántartásában és meg kell felelniük a külső vizeken halászó flották fenntartható kezeléséről szóló (EU) 2017/2403 rendelet rendelkezéseinek.

               A hajók jogosultságának az a feltétele, hogy sem tulajdonosukat, sem parancsnokukat, sem magukat a hajókat nem tiltották el az Elefántcsontparton folytatott halászati tevékenységtől. Helyzetüknek az elefántcsontparti közigazgatási szervek felé rendezettnek kell lennie abban az értelemben, hogy eleget tettek minden korábbi, az Európai Unióval kötött megállapodások keretében Elefántcsontparton folytatott halászati tevékenységükből eredő kötelezettségnek.

               2.Engedély kérelmezése

               Az Európai Unió illetékes hatóságai legalább harminc munkanappal az engedély kérelmezett érvényességi időpontja előtt elektronikus úton vagy más alkalmas módon benyújtanak Elefántcsontpart halászatért felelős minisztériumának minden olyan hajóra vonatkozó kérelmet, amely a megállapodás keretében halászni szándékozik.

               A kérelmeket a halászatért felelős minisztériumnak az 1. függelékben szereplő mintának megfelelő nyomtatványon kell benyújtani.

               Minden engedélykérelemhez a következő iratokat kell csatolni:

               –az érvényességi időszakra esedékes átalánydíj előlegének befizetéséről szóló igazolás,

               –a hajó hajózásra való alkalmasságáról szóló bizonyítvány,

               –a hajó biztosítási igazolása,

               –egy nemrégiben készült, a hajót (oldalnézetből) mutató színes fénykép, egyértelműen feltüntetve a hajó nevét és azonosító számát,

               –az alkalmazott halászeszközök ábrázolása és részletes leírása.

               Azoknál a hajóknál, amelyeknél a műszaki jellemzők nem változtak, a halászati engedély hatályos jegyzőkönyv alapján történő megújításakor a vonatkozó kérelemhez csak a díj megfizetéséről szóló igazolást kell csatolni.

               3.Átalánydíj

               A díj befizetését e melléklet 1. fejezete 4. pontjának megfelelően az elefántcsontparti hatóságok által megjelölt számlára kell teljesíteni.

               A díjak a kikötői illetékek és a szolgáltatások igénybevételéből eredő költségek kivételével magukban foglalnak minden nemzeti és helyi adót.

               4.Az engedéllyel rendelkező hajók ideiglenes jegyzéke

               A halászati engedély iránti kérelmek és az előleg megfizetéséről szóló igazolások kézhezvételét követően Elefántcsontpart minden hajókategóriára vonatkozóan elkészíti a kérelmező hajók ideiglenes jegyzékét. A jegyzéket elektronikus úton haladéktalanul el kell juttatni az EU-nak és a halászat ellenőrzéséért felelős nemzeti hatóságnak. A hajók az ideiglenes jegyzékbe való felvételük időpontjától halászhatnak. A halászati engedély kibocsátásáig az ideiglenes jegyzék egy példányát mindenkor e hajók fedélzetén kell tartani.

               5.Az engedélyek kiadása

               Az engedélyeket a fenti 2. pontban említett iratok átvételét követő 21 munkanapon belül valamennyi hajóra vonatkozóan Elefántcsontpart halászatért felelős minisztériuma adja ki – adott esetben az Európai Unió elefántcsontparti küldöttségén keresztül – a hajótulajdonosok vagy azok ügynökei részére.

               Az engedélyek legfeljebb egy évig érvényesek és megújíthatók.

               6.A halászatra engedéllyel rendelkező hajók jegyzéke

               A halászati engedély kiadása után Elefántcsontpart haladéktalanul elkészíti az Elefántcsontpart vizein halászatra engedéllyel rendelkező hajók végleges jegyzékét. E jegyzéket azonnal el kell juttatni a halászati ellenőrzésért felelős nemzeti hatóságnak és az EU-nak, és az a fent említett ideiglenes jegyzék helyébe lép.

               7.Engedély átruházása

               Az engedélyt egy meghatározott hajó nevére állítják ki, és az nem ruházható át. Azonban az Európai Unió kérésére és igazolt vis maior – például egy hajó elveszítése vagy súlyos műszaki meghibásodás miatt a forgalomból való hosszabb időre történő kivonása – esetén az adott hajó halászati engedélye újabb díj fizetése nélkül helyettesíthető egy másik, azonos kategóriába tartozó, a jegyzőkönyv 1. cikke szerinti, ugyanazon tulajdonos, tulajdonosi közösség vagy termelői szervezet hajója részére kiállított új halászati engedéllyel. Ebben az esetben a fogások mennyiségének egy esetleges kiegészítő díjfizetés meghatározása céljából történő kiszámításakor a két hajó összfogásának összegét kell figyelembe venni.

               A pótolandó hajó tulajdonosa vagy képviselője az érvénytelenített engedélyt az Európai Unió küldöttségén keresztül visszajuttatja Elefántcsontpart halászatért felelős minisztériumának.

               Az új engedély azon a napon lép hatályba, amikor a hajótulajdonos az érvénytelenített engedélyt visszajuttatja Elefántcsontpart halászatért felelős minisztériumának. Az Európai Unió elefántcsontparti küldöttségét tájékoztatni kell a halászati engedély átruházásáról.

               8.Az engedély fedélzeten való tartása

               Az engedélyt mindenkor a fedélzeten kell tartani. Mindazonáltal a hajók az e fejezet 4. pontja szerinti ideiglenes jegyzékbe való felvételük időpontjától halászhatnak.

               9.Segédhajók

               Az EU kérésére és az elefántcsontparti hatóságok által végrehajtott vizsgálat után Elefántcsontpart a halászati engedéllyel rendelkező európai uniós halászhajók számára engedélyezi segédhajók igénybevételét.

               A segédhajók nem rendelkezhetnek halfogásra alkalmas eszközökkel. A segédhajók tevékenysége nem foglalhatja magában az üzemanyag-feltöltést és a fogások átrakását.

               A segédhajókra a halászati engedély iránti kérelmek benyújtását szabályozó, az e fejezetben említett eljárás vonatkozik, a rájuk alkalmazandó mértékben. Elefántcsontpart elkészíti az engedélyezett segédhajók jegyzékét, és haladéktalanul átadja azt az EU-nak.

               A szóban forgó hajók éves díja 3 500 EUR.

               2. szakasz: Díjak és előlegek

               1.A kerítőhálós tonhalhalászhajók és a felszíni horogsoros hajók esetében az elefántcsontparti halászati övezetében ejtett fogások után tonnánként fizetendő díj összege a következőképpen kerül meghatározásra:

               –60 EUR a jegyzőkönyv alkalmazásának első és második évében,

               –70 EUR a harmadik, negyedik, ötödik és hatodik évben.

               2.Az engedélyek a következő előzetes éves átalánydíjaknak az illetékes nemzeti hatóságokhoz történő befizetését követően kerülnek kiállításra:

               a)A kerítőhálós tonhalhalászhajók esetében:

               –hajónként 7 620 EUR, amely a jegyzőkönyv alkalmazásának első és második évében évi 127 tonnás fogásért fizetendő díj összegének felel meg,

               –hajónként 8 890 EUR, amely a jegyzőkönyv alkalmazásának harmadik, negyedik, ötödik és hatodik évében évi 127 tonnás fogásért fizetendő díj összegének felel meg,

               b)A felszíni horogsoros halászhajók esetében:

               –hajónként 2 400 EUR, amely a jegyzőkönyv alkalmazásának első és második évében évi 40 tonnás fogásért fizetendő díj összegének felel meg,

               –hajónként 2 800 EUR, amely a jegyzőkönyv alkalmazásának harmadik, negyedik, ötödik és hatodik évében évi 40 tonnás fogásért fizetendő díj összegének felel meg,

               Egy évnél rövidebb időtartamra szóló engedély esetén a díj összegét az elefántcsontparti szabályozásnak megfelelően az engedély időtartamával arányosan kell meghatározni. A kerítőhálós tonhalhalászhajók esetében azonban az engedély időtartama nem lehet kevesebb 12 hónapnál.

               3.Az EU minden hajóra elkészíti a fogáskimutatást és az adott hajó által az előző naptári évi halászati idény után fizetendő díjak végleges kimutatását. A szóban forgó kimutatásokat legkésőbb a folyó év április végéig megküldi az elefántcsontparti hatóságoknak. Elefántcsontpart a kimutatásokat azok kézhezvételétől számított harminc (30) napon belül – igazoló dokumentumok alapján – vitathatja. Nézeteltérés esetén a Felek a vegyes bizottság keretén belül egyeztetnek egymással. Ha Elefántcsontpart harminc (30) napon belül nem emel kifogást, a kimutatásokat elfogadottnak kell tekinteni.

               4.Ha a végleges díjkimutatás összege meghaladja a halászati engedély megszerzéséért előzetesen befizetett átalánydíjat, a hajótulajdonos a fennmaradó összeget 45 napos határidőn belül megfizeti az Elefántcsontparti Köztársaságnak, hacsak nem vitatja a kifizetés jogosságát. Abban az esetben, ha a végleges elszámolást az e szakasz 2. pontjában említett előlegnél kisebb összeg esedékességét állapítja meg, a hajótulajdonos nem igényelheti vissza a különbözetet.

               III. FEJEZET

               A FOGÁSOK BEJELENTÉSE

               1.Halászati napló

               A megállapodás keretében halászó uniós hajók parancsnokai kötelesek az ICCAT kerítőhálós és felszíni horogsoros hajókra vonatkozó állásfoglalásainak megfelelő halászati naplót vezetni.

               A hajóparancsnok a halászati naplót minden olyan napra vonatkozóan kitölti, amelyet a hajó Elefántcsontpart halászati övezetében tölt.

               A hajóparancsnok minden nap feljegyzi a halászati naplóba a kifogott és fedélzeten tartott – a FAO hárombetűs kódjával azonosított – fajok élőtömeg-kilogrammban vagy adott esetben az egyedek számában kifejezett mennyiségét. A főbb fajok esetében a hajóparancsnok megemlíti azt is, ha nem történt fogás. Adott esetben a hajóparancsnok minden nap beírja a halászati naplóba az egyes fajok tengerbe visszadobott, élőtömeg-kilogrammban vagy adott esetben az egyedek számában kifejezett mennyiségét.

               A halászati naplót olvashatóan, nagybetűkkel kell kitölteni, és azt a hajóparancsnoknak alá kell írnia.

               A halászati naplóban rögzített adatok pontosságáért a hajóparancsnok felel.

               2.A fogási nyilatkozatok továbbítása

               Minden kihajózást követően a hajóparancsnok az elefántcsontparti halászati övezetben töltött időszakra vonatkozó halászati naplók elektronikus példányának az elefántcsontparti hatóságoknak történő benyújtásával bejelenti a hajó fogásait. A hajóparancsnok ezzel egyidejűleg a halászati napló egy példányát megküldi a Centre de Recherche Océanologique de Côte d'Ivoire (Elefántcsontparti Óceánkutató Központ – CRO) részére és az alábbi tudományos intézetek egyikének:

               i. Institut de recherche pour le développement (IRD),

               ii. Instituto Español de Oceanografía (IEO);

               iii. Instituto Português do Mar e da Atmosfera (IPMA).

               Ha a hajó az utolsó kihajózás előtt anélkül hagyja el Elefántcsontpart halászati övezetét, hogy kikötne valamely elefántcsontparti kikötőben, a halászati naplót legkésőbb az elefántcsontparti halászati övezet elhagyását követő hét napon belül kell elküldeni.

               Amennyiben az e-mail útján történő továbbítás nem lehetséges, a fogási nyilatkozatok postán vagy faxon is elküldhetők.

               Az elefántcsontparti hatóságok e jegyzőkönyv ideiglenes alkalmazásának megkezdése előtt közlik a használandó e-mail-címet, telefon- és faxszámokat. Elefántcsontpart haladéktalanul értesíti az érintett hajókat és az Európai Uniót a kapcsolatfelvételi adatokban bekövetkező mindennemű változásról.

               E fejezet rendelkezéseinek be nem tartása esetére az elefántcsontparti kormány fenntartja magának a jogot, hogy a formai követelmények teljesítéséig felfüggessze az adott hajó engedélyét, illetve hogy a hajó tulajdonosával szemben a hatályos elefántcsontparti jogszabályokban előírt szankciókat alkalmazza. Erről tájékoztatni kell az Európai Uniót és a lobogó szerinti tagállamot.

               3.Az elektronikus fogásbejelentési rendszerre (ERS) való áttérés

               Mindkét Fél kifejezi készségét aziránt, hogy e jegyzőkönyv alkalmazásának első évében áttér egy olyan, halászati tevékenységekre vonatkozó kommunikációs és adattovábbító elektronikus rendszerre, amely lehetővé teszi különösen a fogási adatokat tartalmazó nyilatkozatok napi továbbítását.

               A Felek megállapodnak abban, hogy a vegyes bizottság keretében közösen meghatározzák az áttérés módozatait, szem előtt tartva azt, hogy a rendszer mielőbb működőképes legyen.

               IV. FEJEZET

               TECHNIKAI INTÉZKEDÉSEK

               A halászati engedéllyel rendelkező hajókra a halászati övezet, az engedélyezett halászeszközök és a tilalom hatálya alá tartozó fajok tekintetében alkalmazandó technikai intézkedéseket az e melléklet 2. függelékében foglalt adatlap határozza meg.

               A halászhajók betartják az ICCAT által az adott térségben használt halászeszközökre és halcsoportosulást előidéző eszközökre (FAD), valamint azok műszaki jellemzőire vonatkozóan elfogadott intézkedéseket és ajánlásokat, valamint betartanak minden egyéb, a halászati tevékenységeikre alkalmazandó technikai intézkedést.

               V. FEJEZET

               MEGFIGYELÉS, ELLENŐRZÉS ÉS FELÜGYELET

               I. szakasz Ellenőrzés és vizsgálat

               1.Az övezetbe való belépés és az onnan való kilépés

               1.1.Az uniós hajók legalább három órával előre értesítik a halászati ellenőrzésért felelős elefántcsontparti hatóságokat az elefántcsontparti halászati övezetbe való belépésre vagy az onnan való kilépésre vonatkozó szándékukról.

               Belépésének vagy kilépésének bejelentésekor a hajó tájékoztatást ad különösen a következőkről:

               i.az áthaladás várható napját, időpontját és helyét;

               ii.a fedélzeten tárolt, a FAO hárombetűs kódjával azonosított egyes fajok élőtömeg-kilogrammban vagy adott esetben az egyedek számában kifejezett mennyiségét;

               iii.a termékek jellegét és kiszerelését.

               1.2. Az említett adatokat elsősorban e-mail útján, annak hiányában pedig faxon kell elküldeni. A dokumentum(ok) kézhezvételét az Elefántcsontparti Köztársaság haladéktalanul visszaigazolja.

               1.3.Ha egy hajót halászati tevékenységen érnek anélkül, hogy arról értesítette volna az elefántcsontparti illetékes hatóságot, a hajót engedéllyel nem rendelkező hajónak kell tekinteni.

               2.Inspekciós eljárások

               2.1.Az elefántcsontparti vizeken halászati tevékenységet folytató uniós hajók parancsnokai lehetővé teszik és megkönnyítik minden olyan elefántcsontparti tisztviselő fedélzetre szállását és munkájának végzését, aki kellően azonosítható és megfelelő felhatalmazással rendelkezik a halászati tevékenységek ellenőrzésére.

               2.2.Ezek a tisztviselők csak a feladataik elvégzéséhez szükséges ideig maradhatnak a fedélzeten.

               Az elefántcsontparti ellenőrök minden vizsgálat végén vizsgálati jelentést készítenek. Az uniós hajó parancsnoka jogosult észrevételeket fűzni a vizsgálati jelentéshez. A vizsgálati jelentést az azt elkészítő ellenőr és az uniós hajó parancsnoka is aláírja. A vizsgálati jelentés hajóparancsnok általi aláírása nem sérti a hajótulajdonos védekezési jogát az esetlegesen megállapított jogsértéshez kapcsolódó eljárás során. Amennyiben a parancsnok megtagadja a jegyzőkönyv aláírását, annak okairól írásban ad tájékoztatást, és az ellenőr az „aláírás megtagadása” bejegyzést vezeti a jegyzőkönyvbe. Az elefántcsontparti ellenőrök a hajó elhagyása előtt átadják a vizsgálati jelentés egy példányát az uniós hajó parancsnokának.

               2.3.Elefántcsontpart engedélyt adhat az Európai Uniónak, hogy képviselői megfigyelői minőségben részt vegyenek a vizsgálatokon.

               3.Részvételen alapuló felügyelet a jogellenes, nem bejelentett és szabályozatlan halászat elleni küzdelem terén

               A nyílt tengeri halászat felügyeletének és a jogellenes, nem bejelentett és szabályozatlan halászat elleni küzdelemnek a megerősítése céljából az uniós hajók kötelesek tájékoztatást adni az elefántcsontparti halászati övezetben tartózkodó minden olyan halászhajóról, amelyik feltehetőleg jogellenes halászati tevékenységet végez.

               4.Kirakodási és átrakási műveletek

               4.1.Minden olyan uniós hajó, amely a fogásait az elefántcsontparti vizeken kívánja kirakni vagy átrakni, e műveletet kizárólag elefántcsontparti kikötőkben vagy kikötői területen végezheti el.

               4.2.E hajók tulajdonosai legalább 24 órával az átrakási művelet előtt bejelentik az illetékes elefántcsontparti hatóságoknak a következő információkat:

               –a kirakodást vagy átrakást végző halászhajók neve,

               –átrakodás esetén a fogadó hajó neve, IMO-száma és lobogója,

               –a kirakodásra vagy átrakodásra szánt mennyiség fajonként,

               –az ügylet napja és helye.

               4.3.Átrakás esetén a hajók parancsnokainak a fogási nyilatkozatokat be kell nyújtaniuk az illetékes elefántcsontparti hatóságoknak.

               4.4.Az Elefántcsontpart valamely kikötőjében ki- vagy átrakási műveletet végző uniós hajók parancsnokai alávetik magukat e műveletek ellenőrzésének, amelyet a megfelelő felhatalmazással rendelkező és kellően azonosítható ellenőrök végeznek el. Az ellenőrzés befejezését követően a hajóparancsnok részére át kell adni a jelentés egy példányát.

               II. szakasz Műholdas hajómegfigyelési rendszer (VMS)

               1.A hajó helyzetmeghatározási üzenetei

               Amikor Elefántcsontpart halászati övezetében tartózkodnak, az engedéllyel rendelkező uniós hajóknak műholdas hajómegfigyelési rendszerrel (Vessel Monitoring System – VMS) kell rendelkezniük, amely földrajzi helyzetüket automatikusan és folyamatosan, minden órában közli a lobogójuk szerinti állam halászati felügyelő központjával (Fisheries Monitoring Center – FMC).

               A helyzetmeghatározási üzeneteknek meg kell felelniük az ICCAT ajánlásaiban említett, a hajók földrajzi helyzetére vonatkozó előírásoknak. A szóban forgó üzeneteket az ICCAT keretében alkalmazandó szabványokban meghatározott formátumnak megfelelően kell konfigurálni.

               A lobogó szerinti állam halászati felügyelő központja biztosítja a helyzetmeghatározási üzenetek automatikus feldolgozását és – adott esetben – elektronikus továbbítását. A helyzetmeghatározási üzeneteket biztonságos módon kell feljegyezni, és három évig meg kell őket őrizni.

               2.A hajó általi üzenetküldés a VMS rendszer meghibásodása esetén

               A hajóparancsnoknak mindenkor meg kell győződnie arról, hogy hajójának VMS-rendszere teljes mértékben működőképes-e, illetve hogy a helyzetmeghatározási üzenetek megfelelően elküldésre kerülnek-e a lobogó szerinti állam halászati felügyelő központjához.

               Meghibásodás esetén a hajó VMS-rendszerét egy hónapon belül meg kell javítani vagy ki kell cserélni. E határidő leteltével a hajó nem halászhat tovább Elefántcsontpart halászati övezetében.

               Az elefántcsontparti halászati övezetében hibás VMS-rendszerrel halászó hajóknak az 1. pontban részletezett valamennyi kötelező információt tartalmazó helyzetmeghatározási üzenetüket e-mail, rádió vagy fax útján legalább négyóránként meg kell küldeniük a lobogó szerinti állam halászati felügyelő központjának.

               3.A helyzetmeghatározási üzenetek biztonságos közlése Elefántcsontparttal

               A lobogó szerinti állam halászati felügyelő központja biztonságos kommunikációs rendszeren keresztül automatikusan továbbítja az érintett hajók helyzetmeghatározási üzeneteit Elefántcsontpart halászati felügyelő központjának.

               A lobogó szerinti állam és Elefántcsontpart halászati felügyelő központja kölcsönösen kicserélik kapcsolattartási e-mail címeiket, és haladéktalanul tájékoztatják egymást az e címekben bekövetkező minden változásról.

               Az Elefántcsontparti Köztársaság halászati felügyelő központja haladéktalanul tájékoztatja a lobogó szerinti állam halászati felügyelő központját és az Európai Uniót a halászati engedéllyel rendelkező valamely hajó egymást követő helyzetmeghatározási üzeneteinek fogadásában bekövetkező minden kiesésről, amennyiben az érintett hajó nem jelentette be a halászati övezetből való kilépését.

               4.A kommunikációs rendszer hibás működése

               Elefántcsontpart meggyőződik arról, hogy elektronikus berendezései kompatibilisek-e a lobogó szerinti állam halászati felügyelő központjának berendezéseivel, és haladéktalanul tájékoztatja az EU-t a kommunikációban és a helyzetmeghatározási üzenetek fogadásában bekövetkező minden hibáról, hogy a lehető legrövidebb időn belül műszaki megoldást lehessen találni a problémára. Minden esetleges vitát a vegyes bizottság elé kell terjeszteni.

               A hajóparancsnok tekintendő felelősnek a hajó VMS-rendszerének minden bizonyított manipulálásáért, amelynek célja a rendszer működésének megzavarása vagy a helyzetmeghatározási üzenetek meghamisítása. Minden jogsértés az Elefántcsontpart hatályos jogszabályaiban előírt szankciókkal sújtandó.

               5.A helyzetmeghatározási üzenetek küldési gyakoriságának módosítása

               Jogsértést bizonyítani látszó, megalapozott indokok alapján Elefántcsontpart – az Uniónak is másolatot küldve – kérheti a lobogó szerinti állam halászati felügyelő központjától, hogy meghatározott kivizsgálási időszak időtartamára csökkentse harminc percre a hajó üzenetküldési intervallumát. Elefántcsontpart e bizonyítékokat haladéktalanul megküldi a lobogó szerinti állam halászati felügyelő központjának és az Európai Uniónak. Az érintett hajó helyzetmeghatározási üzeneteit a lobogó szerinti állam halászati felügyelő központja haladéktalanul az új gyakoriság szerint küldi Elefántcsontpart részére.

               Amikor a vizsgálati időszak a végéhez ér, Elefántcsontpart erről értesítést küld a lobogó szerinti uniós tagállam halászati felügyelő központjának és az Európai Uniónak, valamint tájékoztatja őket a vizsgálatok esetleges következményeiről.

               VI. FEJEZET

               TENGERÉSZEK FELVÉTELE

               1.Az európai hajótulajdonosok vállalják, hogy hajóikon AKCS-országbeli állampolgárokat foglalkoztatnak az alábbi feltételekkel és korlátozásokkal:

               a)a kerítőhálós tonhalhalászflotta esetében a harmadik ország halászati övezetében folytatott tonhalhalászat ideje alatt a foglalkoztatott tengerészek legalább 20 %-a AKCS-országokból származik,

               b)a felszíni horogsoros tonhalhalászflotta esetében a harmadik ország halászati övezetében folytatott halászat ideje alatt a foglalkoztatott tengerészek legalább 20 %-a AKCS-országokból származik.

               2.A hajótulajdonosok törekszenek arra, hogy elsősorban elefántcsontparti állampolgárságú tengerészeket vegyenek fel.

               3.A Nemzetközi Munkaügyi Szervezetnek (ILO) a munkára vonatkozó alapelvekről és alapvető jogokról szóló nyilatkozatát teljes egészében alkalmazni kell az EU hajóira fölvett tengerészekre. Ez különösen vonatkozik az egyesülési szabadságra, a munkavállalók szervezkedési jogának hathatós elismerésére, valamint a foglalkoztatásból eredő hátrányos megkülönböztetés felszámolására.

               4.Az AKCS-tengerészek munkaszerződését – amelynek egy-egy példányát az aláírók megkapják – a hajótulajdonosok képviselője/(i) és a tengerészek és/vagy szakszervezeteik vagy képviselőik kötik meg. Ezek a szerződések biztosítják a tengerészek számára a rájuk vonatkozó társadalombiztosítást, amely magában foglalja a halál, betegség és baleset esetére szóló biztosítást.

               5.Az AKCS-tengerészek fizetését a hajótulajdonosok fedezik. A fizetés összegét a hajótulajdonosok vagy képviselőik és a tengerészek és/vagy szakszervezeteik vagy képviselőik kölcsönös egyetértésével kell megállapítani. Az AKCS-tengerészek javadalmazási feltételei azonban nem lehetnek kedvezőtlenebbek a legénységre saját országukban alkalmazandó feltételeknél, és semmi esetre sem lehetnek kedvezőtlenebbek az ILO-normákban előírtaknál.

               6.Valamennyi uniós hajón alkalmazott tengerésznek meg kell jelennie a kijelölt hajó parancsnokánál a felvételére javasolt időpontot megelőző napon. Ha a tengerész nem jelenik meg a felvételére előírt napon és időpontban, a hajótulajdonos automatikusan mentesül a tengerész felvételének kötelezettsége alól.

               7.Abban az esetben, ha a hajó nem jelenik meg az egyeztetett időpontban az elefántcsontparti tengerész felvételére előre kijelölt kikötőben, a hajótulajdonosnak napi 80 EUR összegű átalány formájában viselnie kell a tengerész kikötői várakozásához kapcsolódó költségeket (szállás és étkezés).

               8.Ha az elefántcsontparti tengerészt nem elefántcsontparti kikötőben teszik ki, a hajótulajdonos saját költségén biztosítja a tengerész Elefántcsontpartra való mielőbbi visszatérését.

               9.A hajótulajdonosok évente közlik a hajóikra felvett tengerészekkel kapcsolatos információkat. E tájékoztatás során meg kell adni azon tengerészek számát, akik:

               a)az Európai Unió valamelyik tagállamának állampolgárai,

               b)valamely AKCS-ország állampolgárai (megkülönböztetve az elefántcsontparti és más AKCS-országbeli tengerészeket),

               c)az AKCS-n és az Unión kívüli országok állampolgárai.

               10.A hajótulajdonos szabadon választja ki a fedélzetre felveendő elefántcsontparti tengerészeket az elefántcsontparti tengerészeti igazgatóság által vezetett nyilvántartásból. Az európai uniós hajók fedélzetén már dolgozó elefántcsontparti tengerészek esetében azonban a hajóparancsnok eljuttatja a tengerészeti igazgatóságnak e tengerészek listáját és személyazonosító okmányait.

               VII. FEJEZET

               MEGFIGYELŐK

               1.A halászati tevékenységek megfigyelése

               A regionális megfigyelői rendszer kiépítéséig a megállapodás keretében az elefántcsontparti halászati övezetben folytatott halászatra engedéllyel rendelkező hajók az alábbi szabályoknak megfelelően – regionális megfigyelők helyett – Elefántcsontpart által, a fent említett szabályok szerint kijelölt megfigyelőket vesznek fedélzetre az e fejezet (4) bekezdésében meghatározott feladatok elvégzésére.

               2.Kijelölt hajók és megfigyelők

               Elefántcsontpart elkészíti azon hajók jegyzékét, amelyeknek megfigyelőt kell felvenniük, valamint a hajóra való felvételre kijelölt megfigyelők listáját. E jegyzékeket naprakészen kell tartani. Azokat elkészítésükkor azonnal, naprakésszé tételüket követően pedig negyedévente továbbítani kell az Európai Uniónak.

               Elefántcsontpart az engedély kiadásának időpontjában, vagy legkésőbb 15 nappal a megfigyelő felvételének tervezett időpontja előtt közli a hajótulajdonossal vagy annak képviselőjével a hajó fedélzetére felveendő megfigyelő nevét.

               A megfigyelő egy hajóút idejére marad a fedélzeten. Elefántcsontpart kifejezett kérésére azonban ez az időtartam az adott hajó útjainak átlagos időtartamától függően több hajóútra is kiterjedhet. Elefántcsontpart ezt az adott hajóra felveendő megfigyelő nevének közlésekor kéri.

               3.A felvétel és a kiszállás feltételei

               A megfigyelők felvételének feltételeit a hajótulajdonosok vagy azok képviselői és Elefántcsontpart közötti közös megegyezéssel kell meghatározni.

               A megfigyelő felvételére a hajótulajdonos által kiválasztott kikötőben, a kijelölt hajók jegyzékének bejelentését követően, az elefántcsontparti halászati övezetben tervezett első hajóút elején kell sort keríteni.

               Az érintett hajótulajdonosok két héten belül, tíznapos felmondási idővel közlik, hogy a megfigyelőket mikor és melyik kikötőben kívánják felvenni.

               Abban az esetben, ha a megfigyelőket Elefántcsontparton kívüli országban veszik fel, a megfigyelő utazási költségeit a hajótulajdonos viseli.

               Ha a megfigyelő nem jelenik meg a meghatározott időpontban és helyen a megbeszélt időpontot követő tizenkét órán belül, a hajótulajdonos automatikusan mentesül a megfigyelő fedélzetre vételének kötelessége alól.

               A hajóparancsok mindent megtesz annak érdekében, hogy biztosítsa a megfigyelő fizikai biztonságát és kényelmét feladatai végzése közben.

               A megfigyelő részére minden, a feladatai ellátásához szükséges eszközt rendelkezésre kell bocsátani. A parancsnok a megfigyelőnek hozzáférést biztosít a feladatai ellátásához szükséges kommunikációs eszközökhöz, a hajó halászati tevékenységeire közvetlenül kapcsolódó iratokhoz, beleértve különösen a halászati naplót és a navigációs könyvet, valamint a hajó azon részeihez, amelyek a feladatai teljesítésének megkönnyítéséhez szükségesek.

               A hajótulajdonos saját költségére – a hajó lehetőségeihez mérten – biztosítja a megfigyelők tiszteket megillető feltételek szerinti elszállásolását és étkeztetését.

               A megfigyelők fizetését és társadalombiztosítási költségeit Elefántcsontpart fedezi.

               4.A megfigyelő feladatai

               A megfigyelőt a hajó fedélzetén tisztként kell kezelni. Amikor a hajó Elefántcsontpart vizein tevékenykedik, a megfigyelő a következő feladatokat látja el:

               –a hajók halászati tevékenységének megfigyelése;

               –a halászati műveleteket végző hajók földrajzi helyzetének ellenőrzése;

               –tudományos programok keretében biológiai mintavételek végzése;

               –kimutatást készít a használt halászeszközökről;

               –az elefántcsontparti halászati övezetben ejtett fogások hajónaplóba bejegyzett adatainak ellenőrzése;

               –a járulékos fogások százalékos arányának ellenőrzése és a visszadobott, forgalomba hozható halfajok mennyiségének becslése;

               –a halászati adatok közlése bármely megfelelő eszközzel, beleértve az elsődleges és a járulékos halfogások mennyiségét is.

               5.A megfigyelő kötelezettségei

               A hajón való tartózkodása alatt a megfigyelő:

               –mindent megtesz annak érdekében, hogy a hajóra való felvételének körülményei, valamint a hajó fedélzetén való tartózkodása ne szakítsa meg és ne zavarja a halászati műveleteket;

               –kellő gonddal kezelik a hajó fedélzetén található vagyontárgyakat és berendezéseket, és tiszteletben tartják a hajóhoz tartozó összes dokumentum bizalmas jellegét;

               –A megfigyelő a megfigyelési időszak végén, de még a hajó elhagyása előtt jelentést készít, amelyet el kell küldeni az illetékes hatóságoknak, egy másolatot pedig az Európai Uniónak. A jelentést a parancsnok jelenlétében írja alá, aki azt mellékletként kiegészítheti vagy kiegészíttetheti minden olyan észrevétellel, amelyet hasznosnak tart, és amelyet szintén aláír. A jelentés egy példányát a tudományos megfigyelő kiszállásakor át kell adni a hajó parancsnokának.

               6.Átalányösszegű pénzügyi hozzájárulás

               Az engedélyért fizetendő éves előleg kifizetésének időpontjában a hajótulajdonos az uniós hajókra felveendő elefántcsontparti megfigyelők költségeihez való hozzájárulás céljából hajónként 400 EUR átalányösszegű éves pénzügyi hozzájárulást fizet az Elefántcsontparti Köztársaságnak.

               VIII. FEJEZET

               JOGSÉRTÉSEK

               1.A jogsértések kezelése

               Elefántcsontpartnak a halászati engedéllyel rendelkező uniós hajók által az e mellékletben foglalt rendelkezések tekintetében elkövetetett minden jogsértést huszonnégy órán belül be kell jelentenie az Európai Uniónak. A jogsértéssel kapcsolatos jegyzőkönyvet 7 munkanapon belül meg kell küldeni az Európai Uniónak és a lobogó szerinti államnak.

               2.Hajók átirányítása – Tájékoztató értekezlet

               Minden, vélhetően jogsértő uniós hajó kötelezhető halászati tevékenységének beszüntetésére és adott esetben – ha a hajó a tengeren tartózkodik – valamely elefántcsontparti kikötőbe való visszatérésre.

               Az engedéllyel rendelkező uniós hajók átirányításáról Elefántcsontpart legfeljebb 24 órán belül értesíti az Európai Uniót. Az értesítéshez csatolni kell a feltárt jogsértés bizonyítékait.

               A hajóval, a hajóparancsnokkal, a legénységgel vagy a rakománnyal szemben hozandó intézkedések – kivéve a bizonyítékok megőrzését szolgáló intézkedéseket – meghozatala előtt Elefántcsontpart az Európai Unió kérésére a hajó átirányításáról szóló értesítést követő egy munkanapon belül tájékoztató értekezletet szervez a tények tisztázása és az esetleges következmények ismertetése érdekében. Ezen a tájékoztató értekezleten részt vehet a hajó lobogója szerinti állam képviselője.

               3.A jogsértés szankcionálása – peren kívüli eljárás

               A megállapított jogsértés szankcióját Elefántcsontpart hatályos nemzeti jogszabályainak megfelelően állapítja meg.

               Amikor a jogsértés rendezése bírósági eljárást von maga után, annak megindítása előtt – amennyiben a jogsértés nem minősül bűncselekménynek – Elefántcsontpart és a hajótulajdonos vagy annak képviselője peren kívüli eljárást indíthatnak a szankció feltételeinek és mértékének megállapítása érdekében. A hajó lobogója szerinti állam és az EU képviselője részt vehet e peren kívüli eljárásban. A peren kívüli eljárásnak a hajó átirányításáról szóló értesítéstől számított három napon belül be kell fejeződnie.

               4.Bírósági eljárás – banki biztosíték

               Ha a peren kívüli eljárás eredménytelen, és a jogsértést az illetékes bírói szerv elé terjesztik, a jogsértő hajó tulajdonosának az Elefántcsontpart által meghatározott összegű banki biztosítékot kell elhelyeznie az Elefántcsontpart által megjelölt banknál, mely biztosíték a hajó átirányításával kapcsolatos költségek, a becsült pénzbírság és az esetleges kompenzációs kártérítések fedezetéül szolgál. A banki biztosíték a bírósági eljárás végéig zárolva marad.

               A banki biztosítékot az ítélet kihirdetése után fel kell szabadítani és azt a hajótulajdonosnak haladéktalanul vissza kell adni:

               a)teljes egészében, ha az ítélet nem szab ki semmilyen szankciót;

               b)a fennmaradó egyenleg mértékéig, amennyiben a szankció a banki biztosíték mértékénél alacsonyabb pénzbüntetést ír elő.

               Elefántcsontpart az ítélet kihirdetésétől számított hét munkanapon belül tájékoztatja az Európai Uniót a bírósági eljárás eredményéről.

               5.A hajó felszabadítása és a személyzet szabadon engedése

               A hajó és legénysége elhagyhatja a kikötőt, ha:

               –teljesítették a peren kívüli eljárásból eredő kötelezettségeket, vagy

               –letétbe helyezték a banki biztosítékot.

               Függelékek

               1.
                     Az engedély iránti kérelem formanyomtatványa

               2.
                     Adatlap

               1. függelék

               Az engedély iránti kérelem formanyomtatványa

               ELEFÁNTCSONTPART – EURÓPAI UNIÓ HALÁSZATI MEGÁLLAPODÁS
               HALÁSZATI ENGEDÉLY IRÁNTI KÉRELEM

               I.– KÉRELMEZŐ

               1.A hajótulajdonos neve:  Állampolgárság:
                  ………………………………..

               2.A hajótulajdonos vállalatának vagy képviselőjének neve:
                  ………………………………..

               3.A hajótulajdonos vállalatának vagy képviselőjének címe:
                  …………………………….….

               4.Telefon:
                  ...............................................

               5.E-mail-cím:
                  …………………………….….

               6.Hajóparancsnok neve: Állampolgárság:
                  …………………………….….

               7.Az elefántcsontparti ügynök neve:
                  ……………………………………………………

               II.– A HAJÓ ÉS ANNAK AZONOSÍTÁSA

               1.A hajó neve:

               2.Lobogó szerinti állam:

               3.Korábbi lobogó (adott esetben):

               4.Jelenlegi lobogó megszerzésének dátuma:

               5.Külső lajstromszám:

               6.Lajstromozási kikötő:  MMSI:

               7.IMO-szám: ………………… ………….ICCAT-szám: …..........................................

               8.Építés éve és helye:

               9.Rádióhívójel:  Hívófrekvencia:

               10.Hajótest szerkezeti anyaga:acél □fa □poliészter □egyéb □

               III.A HAJÓ ÉS A FELSZERELÉS MŰSZAKI JELLEMZŐI

               1.Teljes hosszúság:  Szélesség:

               2.Tonnatartalom (a Londoni szabályok szerinti BT-ban kifejezve):

               3.A főmotor teljesítménye kW-ban:  Gyártmány:  Típus:

               4.A hajó típusa:  Halászati kategória:

               5.Halászeszközök:

               6.Halászati övezetek:  Célfajok:

               7.Legénység teljes létszáma:

               8.Fedélzeti tartósítási mód:friss □hűtés □vegyes □fagyasztás □

               9.Fagyasztókapacitás 24 órára (tonnában):

               10.Tárolókapacitás:  Szám:

               Kelt:

                      .........................-án/-én

               A kérelmező aláírása

               2. függelék

               Adatlap

               FAGYASZTÓVAL FELSZERELT KERÍTŐHÁLÓS TONHALHALÁSZHAJÓK ÉS FELSZÍNI HOROGSOROS HAJÓK

               1.
                     Halászati övezet:

                  az alapvonalaktól számított 12 tengeri mérföld széles tengersávon kívüli vizek.

               2.
                     Engedélyezett halászeszközök:

                  kerítőháló

                  felszíni horogsor

               3.
                     Tilalom hatálya alá tartozó fajok:

                  A vándorló fajokról szóló egyezménnyel és az ICCAT ajánlásaival összhangban az óriáscápa (Cetorhinus maximus), a nagy fehércápa (Carcharodon carcharias), a nagyszemű rókacápa (Alopias superciliosus), a Sphyrnidae családba tartozó cápafajok (a pörölycápák kivételével), a fehérorrú cápa (Carcharhinus longimanus) és a selyemcápa (Carcharhinus falciformis), a homoki tigriscápa (Carcharias taurus) és a közönséges kutyacápa (Galeorhinus galeus) halászata tilos.

                  A két Fél a tudományos ajánlások alapján a vegyes bizottság keretében konzultál egymással a szóban forgó jegyzék naprakésszé tétele érdekében.

               4.
                     A hajótulajdonosok által fizetendő díjak:

                        4.1.  Pótlólagos díj

                        halászott tonnánként

                        60 EUR/tonna a jegyzőkönyv alkalmazásának első két évében, a rákövetkező években pedig 70 EUR/tonna.

                        4.2.  Éves átalánydíj

                        A kerítőhálós tonhalhalászhajók esetében 7 620 EUR a jegyzőkönyv alkalmazásának első két évében, a rákövetkező években pedig 8 890 EUR.

                        A felszíni horogsoros halászhajók esetében 2 400 EUR a jegyzőkönyv alkalmazásának első két évében, a rákövetkező években pedig 2 800 EUR.

                        4.3.  Megfigyelői átalánydíj

                        400 EUR/hajó/év

                        4.4.  Segédhajók díja

                        3 500 EUR/hajó/év

                        5.  Halászatra engedéllyel rendelkező hajók száma

                        28 kerítőhálós tonhalhalászhajó

                        8 felszíni horogsoros halászhajó